Sakit Bahu Sebelah Kanan? Ini 4 Punca Mengapa Anda Sering Rasa Lenguh Bahu

Pernahkah anda berdepan dengan situasi seperti ini? Anda sedang bekerja di hadapan komputer, sibuk menaip dan mencatat pada masa yang sama, tiba-tiba terasa lenguh dan sakit bahu sebelah kanan.

Anda berehat sebentar, buat
stretching
 dan sambung menaip semula. Namun, simptom yang sama berulang dan berlaku semakin kerap. Sakit bahu sebelah kanan ini diikuti dengan pergerakan bahu kanan yang terhad.

Jangan dibiarkan jika perkara ini terjadi. Untuk mengetahui lebih lanjut akan punca yang menyebabkan sakit bahu kanan, sila teruskan pembacaan anda.

Mengapa boleh rasa sakit bahu sebelah kanan?

Acapkali kita mendengar keluhan pasangan, rakan-rakan, saudara-mara malahan mungkin anda sendiri yang ada mengalami sakit bahu sebelah kanan.

Masalah ini tidak terhad kepada
 golongan warga emas
sahaja dan kini lebih kerap dialami oleh golongan muda yang bekerja sama ada di pejabat atau lapangan seperti bidang pembinaan, pengilangan dan lain-lain.

Sakit bahu merupakan salah satu penyebab utama kehadiran ke klinik dan hospital untuk rawatan.

Pesakit akan mengadu kesukaran untuk melakukan aktiviti harian sama ada di tempat kerja atau rutin di rumah.

Selalunya masalah ini wujud dalam suatu tempoh yang lama, bermula dengan rasa kurang sakit dan kemudian terhad pergerakan kerana semakin teruk sakitnya.

Ada juga di antara kita yang tidak berjumpa doktor dan memilih untuk mendapatkan rawatan tradisional seperti berurut atau akupunktur.

Persoalannya, bilakah patut anda berjumpa doktor? Adakah tidak mengapa untuk terus memilih perubatan alternatif tanpa mengetahui punca masalah sakit bahu berkenaan?

Bagaimana jika ia adalah disebabkan oleh penyakit yang lebih serius seperti
kanser
, jangkitan atau penyakit autoimun?

Semua persoalan ini ada kami terangkan di bawah, jadi sila teruskan pembacaan anda.

Apa punca sakit bahu kanan?

Masalah sakit bahu kanan ini selalunya dikaitkan dengan jenis pekerjaan.

Ini kerana sesetengah jenis pekerjaan memerlukan penggunaan bahu kanan yang kerap atau melakukan pergerakan berulang seperti pekerja kilang, tukang jahit, tukang masak, kerani kaunter dan juruwang.

Namun, ada juga yang disebabkan oleh
trauma
,
serangan jantung
,
penyakit tulang belakang,
jangkitan, kanser dan penyakit keradangan sendi seperti rheumatoid
arthritis
.

Berikut adalah beberapa penyebab utama sakit bahu sebelah kanan yang perlu diberikan perhatian.

#1 Frozen shoulder

Di sini kita akan membincangkan punca sakit bahu sebelah kanan yang paling kerap dirawat di klinik-klinik iaitu
frozen shoulder
 atau dalam bahasa perubatannya adalah
adhesive capsulitis.

Rasa sakit ini adalah seperti sakit di dalam sendi tulang dan menyebabkan pergerakan bahu kanan terhad, contohnya sakit ketika menyarung kemeja atau jaket.

Frozen shoulder
 cenderung dialami oleh
pesakit diabetes
. Ciri-ciri sakit bahu jenis ini selalunya sakit di seluruh bahagian bahu berserta pergerakan bahu yang terhad.

#2 Sindrom rotator cuff

Satu lagi penyebab utama sakit bahu kanan ialah Sindrom Rotator Cuff
,
 yang merupakan salah satu otot penting di bahagian bahu.

Ia juga dikenali sebagai
Impingement Syndrome
 dalam bahasa perubatan.

Anda akan berasa sakit bahu apabila ingin mengangkat tinggi tangan daripada sisi.

Punca ini kerap berlaku kepada individu yang banyak menggunakan tangan kanan, bergantung kepada jenis pekerjaan terutamanya yang memerlukan penggunaan berulang bahu kanan atau penggunaan tangan kanan untuk mengangkat objek yang berat.

#3 Rotator cuff tear

Koyak tisu sendi bahu atau dipanggil sebagai
Rotator Cuff Tear
 pula diakibatkan oleh impak terhasil ketika trauma. Ini selalu terjadi ketika kecederaan bersukan, kemalangan ataupun pergaduhan fizikal.

#4 Osteoarthritis dan rheumatoid arthritis

Osteoarthritis dan Rheumatoid
Arthritis
 pula adalah penyebab sakit bahagian bahu kanan yang disebabkan oleh masalah keradangan sendi.

Ini dipengaruhi oleh faktor umur dan sejarah trauma bagi
osteoarthritis
 serta
penyakit autoimun
 bagi masalah rheumatoid
arthritis
.

Rawatan sakit bahu sebelah kanan

Kebiasaannya, apabila anda berjumpa doktor bagi masalah sakit bahu, anda mungkin akan diberikan salah satu ubat di bawah setelah sejarah penyakit dan pemeriksaan fizikal dilakukan:

Ubat rehat otot
 (muscle relaxant)

Ubat sapu panas
(muscle ointment)

Ubat tahan sakit
(pain killer)

Pemberian ubat tersebut akan dibuat selepas kebarangkalian punca penyakit yang lebih serius bagi sakit bahu telah diketepikan.

Bolehkah saya terus mendapatkan rawatan alternatif?

Bagi menjawab persoalan di awal artikel tadi, sebaik-baiknya, anda disarankan untuk mendapatkan nasihat doktor dahulu sebelum mencuba kaedah rawatan alternatif.

Ini bagi memastikan tiada penyakit yang lebih serius berlaku pada anda akibat sakit bahu tersebut.

Doktor akan mendapatkan sejarah perubatan, melakukan pemeriksaan fizikal dan menjalankan ujian-ujian yang berkenaan bagi mendapatkan diagnosis yang sahih sebelum memberi rawatan atau merujuk kepada pakar perubatan hospital.

Ada cara ke untuk mengelakkan masalah sakit bahu?

Cara terbaik untuk mengelakkan sakit bahu sebelah kanan ini adalah dengan melakukan senaman ringkas atau regangan badan
.

Anda disarankan untuk berhenti seketika daripada melakukan sesuatu pekerjaan itu jika sudah mula berasa tidak selesa di bahu kanan. Ambil masa sebentar untuk melakukan teknik
stretching
 yang mudah.

Ingatlah, sekiranya sakit bahu berlaku secara akut dan disertai dengan
sakit dada
, susah bernafas, kebas jari-jemari atau pening dan
sakit kepala
, teruslah berkejar ke hospital terdekat kerana anda mungkin sedang mengalami
serangan jantung
!


Demam Ketika Puasa? 5 Tip Ini Boleh Membantu Anda

Rasa badan panas tetapi sedang berpuasa, apa yang perlu dilakukam? Artikel ini akan memberikan beberapa tip jika demam ketika puasa.

Untuk mendapatkan lebih banyak info tentang Kesihatan Pernafasan, sila dapatkannya
di sini.

Bagaimana jika demam ketika puasa?

Walaupun kadangkala membimbangkan, demam yang tinggi tidak selalu menandakan bahawa anda mengalami suatu penyakit yang serius.

Demam yang sering dijumpai dalam kes jangkitan anak-anak seringkali tidak berbahaya.

Malah, demam merupakan petanda bahawa sistem ketahanan badan sedang berusaha untuk melawan jangkitan tersebut.

Sebenarnya
ketika sakit
, anda tidak dibenarkan untuk berpuasa. Orang sakit biasanya akan mendapatkan keringanan di sisi agama (anda boleh menanyakan hal ini kepada ahli agama).

Namun, jika anda tetap ingin menjalankan ibadah puasa ketika badan terasa ingin, ada beberapa perkara yang perlu anda perhatikan.

Walaupun demam merupakan tanda bahawa
sistem imuniti
 sedang bekerja melawan virus, bakteria, kulat, atau hal lain yang masuk ke dalam badan, anda perlu mengawal demam sehingga anda merasa selesa.

Ini terutamanya ketika anda ingin menjalankan ibadah berpuasa walaupun badan panas.
Sekarang, apa perkara yang perlu anda lakukan jika demam ketika puasa?

Baca juga:

1.
Kompres air suam

Kompres merupakan perkara yang biasa dilakukan ketika demam.

Namun, kompres tidak akan berkesan menurunkan suhu badan jika menggunakan air sejuk.

Jika seseorang demam, perkara yang dianjurkan adalah kompres air suam, bukan sejuk.

Hal ini untuk memindahkan suhu panas pada tubuh. Bahagian tubuh yang boleh anda gunakan kompres adalah dahi dan ketiak.

2.
Cukupkan keperluan pengambilan cecair

Pastikan anda memenuhi keperluan pengambilan cecair. Mengapa perkara ini penting?

Ini adalah kerana ketika demam, badan akan mengalami kenaikan suhu sehingga banda anda akan terasa panas.

ada masa inilah cecair di dalam tubuh seperti menguap dan tubuh mudah
mengalami dehidrasi.

Elakkan kekeringan dengan banyak minum air putih dari waktu berbuka puasa hingga menjelang imsak.

Anda tidak dibenarkan
minum air ais atau sejuk
, kerana ia boleh memburukkan lagi demam. Ada baiknya anda lebih memilih minum air suam.

Anda boleh menggunakan formula 2-4-2, dua gelas saat berbuka puasa, empat gelas pada malam hari, dan dua gelas

semasa sahur
.

3. Elakkan menggunakan pakaian yang tebal apabila demam ketika puasa

Seboleh mungkin elakkan memakai selimut yang tebal dan pakaian hangat kerana hal tersebut menghalang proses pelepasan haba dari dalam tubuh.

Walaupun anda merasa sejuk ketika sedang demam, sebenarnya suhu badan anda sangat tinggi, dan anda harus menurunkannya agar badan menjadi lebih hangat.

Biarkan badan anda mengeluarkan haba yang berlebihan tersebut dengan mengenakan pakaian yang tipis dan menutupi badan
dengan selimut atau kain
 yang tipis apabila diperlukan.

Memakai baju panas dan selimut adalah sangat berbahaya apabila anda demam kerana boleh membuatkan suhu badan anda menjadi semakin tinggi.

4. Perhatikan makanan berbuka dan sahur

Anda boleh memasukkan buah-buahan ke dalam menu berbuka puasa atau sahur anda seperti tembikai dan oren.

Buah-buahan ini kaya dengan kandungan
vitamin C
, yang boleh melawan jangkitan dan mengurangkan demam.

Buah-buahan ini juga akan memenuhi keperluan cecair tubuh anda.

Elakkan makanan berat yang berminyak dan berlemak seperti makanan bergoreng semasa berbuka puasa.

Anda juga harus mengelakkan
makanan pedas
untuk sementara waktu.

5. Pengambilan ubat semasa demam ketika puasa

Demam dengan suhu yang tidak terlalu tinggi
 dan tidak berlangsung lama biasanya tidak memerlukan ubat demam.

Namun, untuk mengatasi ketidakselesaan badan, ada beberapa ubat demam yang boleh dibeli tanpa preskripsi di farmasi. Gunakan ubat ini jika demam 38 darjah Celsius atau lebih.

Anda boleh memilih parasetamol, ibuprofen, aspirin,atau antibiotik.

Perhatikan label bungkusan atau anda boleh bertanya mengenai butiran ubat kepada ahli farmasi.

Anda boleh mengambil ubat ketika
waktu berbuka puasa
 atau sahur.

Disyorkan untuk menemui doktor jika suhu demam semakin tinggi atau tidak bertambah baik selepas tiga hari.


Kenali Sindrom Patau Pada Bayi, 1 Dari 5 Ribu Bayi Disahkan Menghidapnya!

Apakah itu sindrom Patau?

Sindrom Patau atau trisomi 13 adalah kelainan genetik pada bayi yang disebabkan oleh bayi lahir dengan jumlah kromosom 13 yang lebih banyak iaitu sebanyak 3 salinan. Bayi normal sepatutnya hanya memiliki 2 sahaja salinan kromosom 13. Kelainan ini seterusnya menyebabkan penderitanya mengalami kelainan pada aspek fizikal seperti bibir sumbing, organ mata berukuran kecil,
polydactyly,
gangguan pada tulang belakang, jantung dan ginjal serta mentalnya.

Kondisi ini akan menyerang 1 daripada 5,000 kelahiran bayi. Lazimnya, bayi yang menderita simptom Patau malangnya tidak memiliki umur yang panjang. Kebanyakan kes mencatatkan penderitanya meninggal pada bulan pertama kelahiran. Menurut kajian, 9 daripada 10 (lebih kurang 90%) bayi yang lahir dengan sindrom ini akan meninggal dunia semasa tahun pertamanya manakala 5% hingga 10% bayi yang lahir dengan sindrom Patau yang kurang teruk mampu untuk hidup lebih daripada 1 tahun.

Punca sindrom Patau

Sindrom ini bukan disebabkan oleh faktor luaran seperti faktor gaya hidup ibu bapa. Ia juga bukan disebabkan oleh faktor keturunan. Sebaliknya, sindrom ini akan berlaku secara rawak ketika telur dan sperma dalam proses persenyawaan.

Kebiasaannya, telur dan sperma mengandungi 23 kromosom. Semasa persenyawaan, telur dan sperma akan bergabung menjadi 46 kromosom. Kadangkala, terjadi ralat ketika proses ini yang menyebabkan jumlah kromosom melebihi yang sebetulnya. Keadaan inilah yang menyebabkan kondisi trisomi 13 atau sindrom Patau ini.

Dalam kebanyakan kes, bayi yang menderita sindrom ini akan meninggal dunia sebelum membesar sepenuhnya (keguguran). namun , ada juga kes yang mencatatkan kematian semasa kelahiran.

Simptom sindrom Patau

Bayi yang lahir dengan sindrom Patau akan mempunyai pelbagai masalah kesihatan. Kebiasaannya, bayi yang lahir dengan kondisi trisomi 13 ini akan lahir kurang berat atau lahir pramatang. Bayi malang ini juga akan mengalami masalah pada struktur otak yang mengakibatkan kelainan pada bentuk kepala dan wajah mereka. Selain itu, bayi yang lahir dengan sindrom ini juga akan berisiko mengalami kelainan pada fizikal seperti:

Microcephaly
(bentuk kepala yang kecil)

Polydactyly
(bilangan jari yang lebih)

Bibir sumbing

Keabnormalan telinga

Jari yang tergenggam

Hernia

Testis tidak turun

Selain pada fizikalnya, bayi yang mengalami sindrom ini juga akan mengalami komplikasi kesihatan yang lain seperti:

Kesukaran bernafas

Jantung berlubang

Hilang pendengaran

Tekanan darah tinggi

Sawan

Pneumonia

Masalah buah pinggang

Masalah neurologi

Ketidakupayaan intelektual

Sukar menelan dan menghadam makanan

Tumbesaran tubuh badan yang lambat

Rawatan simptom Patau

Malangnya, masih tiada penawar bagi sindrom Patau atau trisomi 13 sehingga kini. Apa yang boleh dilakukan oleh ibu bapa adalah rawatan berbentuk pembedahan atau terapi untuk memperbaiki penampilan atau pergerakannya. Ibu bapa perlu tahu bahawa kondisi ini tidak semestinya akan membawa maut pada kadar segera. Sebaiknya, bawalah bayi anda berjumpa dengan doktor bagi mendapatkan khidmat nasihat dan rawatan yang sebetulnya.

Hello Health Group
 tidak menyediakan nasihat perubatan, diagnosis, atau rawatan.


Jenis-Jenis Ereksi & Durasi Yang Lelaki Boleh Dapat Dalam Satu Malam

Selalu kita jumpa iklan jualan produk yang dapat membantu menguatkan atau mengekalkan durasi ereksi sebelum hubungan seks. Persoalannya, perlu ke sesuatu ereksi itu bertahan lama bagi mencapai kepuasan hubungan seksual?

Masyarakat sering memegang pada tanggapan yang salah bahawa
kelakian seseorang bergantung kepada kebolehannya untuk bertahan lebih lama di atas ranjang
. Namun, durasi ereksi normal berbeza mengikut individu berdasarkan faktor-faktor tertentu.

Artikel ini akan membincangkan perihal masa ereksi normal untuk lelaki. Teruskan membaca untuk mengetahuinya dengan lebih lanjut.

Untuk mendapatkan lebih banyak info tentang Kesihatan Lelaki, sila dapatkannya
di sini.

Purata masa ereksi normal bagi lelaki

Pelbagai kajian pernah dilakukan bagi mengetahui durasi normal ereksi bagi seorang lelaki. Ini berikutan, kesihatan seksual bukan sahaja dapat mempengaruhi tahap keyakinan diri malah kesihatan mental.

Menurut kajian yang diterbitkan di laman Jurnal Perubatan Seksual pada tahun 2005, ereksi kebiasaannya berlaku selama 5.4 minit (purata) sewaktu hubungan seks sedang berlangsung. Namun,
normal atau tidak durasi ereksi itu bergantung kepada beberapa faktor
 seperti:

Usia

Tahap kesihatan

Aktiviti seksual

Jenis ereksi

Secara amnya, individu yang tidak mempunyai masalah kesihatan boleh mengalami ereksi selama 1 jam atau lebih. Ya, 1 jam! Namun, jika ereksi yang dialami melebihi 4 jam, ini adalah keadaan yang tidak normal.

Sukar untuk kita tahu jika ereksi yang kita alami normal ataupun tidak namun jika anda berasa tertekan dengan prestasi seks anda, boleh rujuk kepada doktor pakar untuk rawatan lanjut.

Jenis-jenis ereksi

Pembaca wanita mesti keliru bila ada “jenis ereksi” pada faktor durasi ereksi, kan? Secara amnya,
 setiap ereksi yang dialami oleh lelaki tidak sama
. Ini boleh menimbulkan sedikit kekeliruan memandangkan selama ini kebanyakan individu beranggapan bahawa ereksi hanya disebabkan oleh rangsangan seksual.

Malah, ketika lelaki sedang kencing juga mereka mengalami ereksi. Jika anda sedar, ketika bangun tidur, anda akan mengalami ereksi walaupun anda sendiri tidak ingat apa yang anda mimpikan sebelumnya. Tiada rangsangan seks namun anda tetap mengalaminya, kenapa, ya?

Lelaki luangkan 25% waktu tidur malam dengan ereksi

Tahukah anda bahawa lelaki kebiasaannya mengalami ereksi secara purata, 5 kali sewaktu tidur? Sebab itulah agaknya kita digalakkan untuk memakai pakaian yang longgar ketika tidur. Bagi memberi ruang kepada ‘adik’ untuk bernafas.

Ereksi tersebut berlaku ketika
anda sedang berada di dalam fasa kitaran tidur REM (
rapid eyes movement
). Setakat ini, terdapat dua teori yang diusulkan bagi memahami mengapa perkara ini berlaku:

Penghasilan hormon norepinefrin (hormon yang mengawal atur paras testosteron) jatuh

Peningkatan pada paras nitrik oksida ketika fasa tidur REM. Kehadiran bahan kimia ini akan menyebabkan salur darah arteri pada zakar mengembang. Aliran darah akan meningkat dan menyebabkan ereksi

Apabila anda bangun tidur dan mengalami ereksi, itu merupakan aktiviti normal fisiologi badan anda. Ia masih berada pada kitaran terakhir fasa REM dan akan beransur-ansur turun. Jangan percaya pada mitos yang menyatakan bahawa ereksi pada waktu pagi menandakan anda perlu kencing.

Menurut kajian oleh Universiti California, ereksi ketika ini berlangsung di antara 30 hingga 60 minit.

Dapatan kajian tidak tepat

Mungkin ada yang berpendapat bahawa purata durasi 5.4 minit sewaktu melakukan hubungan seks itu dikira sebagai sangat pendek. Seperti yang penulis bicarakan sebelum ini, durasi normal bagi setiap individu berbeza mengikut faktor-faktor tertentu.

Namun, kajian yang dijalankan tidak mengambil kira durasi ereksi normal semasa pasangan melakukan
foreplay
. Jarang atau tiada hubungan seks yang dilakukan tanpa
foreplay
. Ia penting bukan sahaja bagi
menghangatkan hubungan seksual
 malah memastikan lelaki mengalami ereksi supaya mudah untuk bersetubuh kemudiannya.

Adakah 5.4 minit terlalu pendek jika dibuang
foreplay
dalam waktu pengiraan durasi ereksi? Kajian yang dijalankan pada tahun 2008 terhadap pakar terapi seks di Amerika Syarikat dan Kanada, waktu seks ideal adalah di antara 3 hingga 13 minit.

Mungkin ramai yang berfantasi untuk melakukan hubungan seks sehingga 1 jam namun,
kajian tersebut menunjukkan hubungan seks melebihi 13 minit adalah terlalu lama
. Maka, jika dilihat pada data tersebut, 5.4 minit merupakan purata durasi ereksi yang relevan.

Jangan mudah terpedaya dengan ubat yang menjanjikan kesan ereksi lama

Apa yang penting dalam hubungan seks di antara pasangan adalah toleransi dan perbincangan. Setiap individu mempunyai idea dan keinginan mereka yang tersendiri apabila ia berkaitan dengan hubungan seks.

Bagi setiap individu lelaki, masa durasi ereksi paling lama yang boleh dialami oleh mereka adalah ketika tidur. Bergantung kepada kitaran REM seseorang, ia berbeza mengikut individu. Jika anda mengalami durasi ereksi yang cukup untuk memberikan kepuasan seksual, tidak kiralah anda mengalami ereksi selama mana sekalipun, ia masih dikira normal.

Walau bagaimanapun, masalah lain seperti stres,
 ejakulasi pramatang dan sebagainya boleh mempengaruhi durasi ereksi tersebut
. Dalam situasi ini, cara yang paling munasabah, bukanlah untuk mencari agen yang menjual ubat untuk keras. Sebaliknya, anda perlu mendapatkan pemeriksaan kesihatan dan rawatan jika perlu.

Tiada jawapan mudah kepada persoalan durasi normal bagi ereksi
. Selagi ia tidak memberikan tekanan emosi, fizikal dan mental kepada anda atau pasangan, tiada sebab untuk anda menganggap ia merupakan satu masalah.

Perkara yang paling penting adalah jangan bandingkan durasi ereksi anda dengan individu lain. Selain daripada pelik, ia menunjukkan bahawa anda tidak faham peraturan mudah biologi bahawa setiap lelaki mempunyai durasi ereksi yang berbeza.

Konklusi

Jika anda mempunyai masalah berkaitan dengan ereksi, pastikan anda mendapatkan pemeriksaan perubatan. Penjagaan kesihatan seksual penting bagi memastikan aspek fizikal, emosi dan mental terjaga.

Jangan mudah terpedaya dengan ubat tahan lama dan ubat kuat yang sering dijual di internet. Tanpa pengawasan doktor, pengambilan ubat tersebut boleh menyebabkan komplikasi.


Piala Dunia 2018: Risiko Kesihatan yang Perlu Anda Tahu

Piala Dunia 2018 di Rusia telah melabuhkan tirai. Bagi peminat bola sepak, penantian selama lebih sebulan akhirnya terjawab apabila penjaga gol pasukan Perancis, Hugo Lloris, yang juga ketua bagi pasukan berkenaan menjulang trofi emas Piala Dunia 2018. Penyokong Croatia pula terpaksa menerima kenyataan apabila pasukan negara Balkan tersebut tewas meskipun telah menunjukkan aksi yang terbaik.

Bola sepak adalah sukan yang paling popular di dunia, baik dari sudut pemain mahupun penonton. Selain menyeronokkan, ia adalah sukan yang mudah untuk dimainkan dan boleh dimainkan secara beramai-ramai dengan hanya memerlukan sebiji bola dan sebuah padang.

Di sebalik itu, sukan ini juga datang dengan beberapa risiko kesihatan dan kecederaan yang kerap berlaku di atas padang.

1. Sendi terseliuh atau koyak

Kecederaan ini adalah yang paling biasa berlaku bagi pemain bola sepak, sama ada dalam kalangan profesional atau pemain kampung. Kebiasaannya, ia melibatkan kaki meskipun tangan juga tidak terkecuali daripada mengalaminya. Selain daripada terseliuh biasa, kecederaan yang lebih serius mungkin berlaku seperti tulang rawan (cartilage) atau
ACL koyak
.

Pemain-pemain terkenal juga tidak terlepas termasuk Zlatan Ibrahimovic dan Ruud Van Nistelrooy.

2. Penggunaan otot berlebihan

Purata jarak berlari bagi seorang pemain bola sepak adalah 11 km. Ditambah lagi dengan pergerakan kiri dan kanan, tekanan yang diberikan ke atas otot, khususnya otot kaki, tentunya banyak. Jika dilakukan terlalu kerap tanpa disiplin dan penjagaan yang betul, otot anda mungkin mengalami kecederaan.

Contohnya, radang tendon kepala lutut (
patellar tendonitis
) – menyebabkan sakit lutut – dan radang tendon Achilles (
Achilles tendonitis
) – sakit di belakang buku lali.

3. Patah tulang

Sama ada jatuh atau hentakan langsung daripada pemain lain ke atas tulang, kedua-duanya boleh menyebabkan patah tulang. Tulang betis (tibia dan fibula) lebih cenderung untuk patah kerana terdedah kepada hentakan dan secara relatifnya lebih nipis berbanding tulang paha (femur).

Dalam jangka masa panjang, penggunaan berlebihan juga boleh membuatkan tulang patah disebabkan tekanan berpanjangan sehingga tulang menjadi lemah.

4. Gegaran otak

Apabila seorang pemain jatuh di atas padang, gegaran mungkin berlaku di dalam kepala, terutamanya jika kepala menerima hentakan. Gegaran ini, dalam jangka masa panjang, boleh membawa kepada kehilangan memori, gangguan tidur dan emosi serta komplikasi lain. Malah, kecederaan berulang boleh menyebabkan kematian.

Namun, ia lebih kerap dalam sukan ragbi, di mana lebih banyak pelanggaran dan hetakan yang berlaku.

Meskipun sukan ini terdapat beberapa risiko kesihatan, bukan bermakna anda perlu meninggalkan bola sepak. Bahkan, sukan ini amat bagus untuk diamalkan sebagai aktiviti senaman yang sihat.

Tidak perlu berhenti, hanya berhati-hati dan cermat ketika bermain.


Minyak Kelapa Sawit: Sihat atau Tidak?

Penggunaan minyak kelapa sawit dipercayai telah wujud sejak 3000 tahun sebelum masihi malah ahli arkeologi menemui kesan minyak kelapa sawit di permakaman di Mesir. Perdagangan minyak kelapa sawit telah berlangsung selama beribu-ribu tahun dan orang Mesir dipercayai memperkenalkannya kepada pedagang Arab. Budaya mengekstrakan minyak dari kelapa sawit berasal daripada Afrika dan ia dianggap sebagai salah satu komoditi yang paling awal diperdagangkan.

Perdagangan minyak sawit terkesan dengan revolusi Perindustrian British, yang memperluas penggunaan minyak ini ke pasaran antarabangsa. Setelah itu, minyak sawit menjadi bahan mentah untuk pelbagai aktiviti pengeluaran dan pengilangan dan juga digunakan sebagai asas untuk pembuatan lilin dan pelincir di seluruh Eropah. Penggunaan minyak kelapa sawit ini menarik perhatian pelaburan dalam pengekstrakan minyak yang mempunyai permintaan tinggi dalam pelbagai industri. Sejak itu, penanaman kelapa sawit secara besar-besaran bermula di Afrika dan Asia.

Walaupun bebas daripada
lemak trans
, pengambilan satu sudu minyak kelapa sawit setiap hari sebagai makanan tambahan mungkin patut diperdebatkan manfaatnya. Disebalik retorik ahli politik untuk kempen sawit tersebut, adakah minyak ini sebenarnya memberi manfaat kesihatan atau tidak?

Minyak kelapa sawit tinggi lemak tepu?

Hujah utama yang tidak menggalakkan penggunaan minyak kelapa sawit sebagai minyak yang boleh dimakan adalah fakta bahawa ia mengandungi asid palmitik, yang merupakan asid lemak tepu, lantas berisiko meningkatkan jumlah  kolesterol dan kadar
kolesterol
 LDL (
kolesterol
 jahat). Walau bagaimanapun, terdapat banyak kajian saintifik, baik dalam haiwan dan manusia yang jelas menunjukkan bahawa penggunaan minyak sawit tidak meningkatkan tahap kolesterol dan tidak menyumbat saluran darah (aterogenik).

Selain daripada asid palmitik, minyak kelapa sawit terdiri daripada asid oleik dan linoleat yang merupakan minyak tidak tepu
monounsaturated
 dan
polyunsaturated
. Minyak sawit juga mengandungi vitamin A dan E, yang merupakan
antioksidan
 yang kuat. Minyak kelapa sawit telah dibuktikan secara saintifik melindungi jantung dan saluran darah dari plak dan kecederaan iskemia. Minyak sawit yang diambil dalam diet yang seimbang didapati tidak menyebabkan risiko tambahan terhadap penyakit kardiovaskular.

Walaupun lemak tepu meningkatkan kadar kolesterol dan dikaitkan dengan risiko penyakit kardiovaskular, tidak semua lemak tepu mempunyai kesan buruk. Asid palmitik, lemak tepu utama dalam minyak kelapa sawit mempunyai kesan yang sama terhadap seperti asid lemak oleik
monounsaturated
. Selain asid oleik dan linoleat, minyak kelapa sawit mengandungi
vitamin E
tocotrienols,
antioksidan yang kuat dan menghalang pembentukan kolesterol.

Menariknya, dalam satu kajian pada tahun 2017 yang melibatkan penghasilan yogurt daripada kambing yang diberikan minyak kelapa sawit mendapati bahawa yogurt yang dihasilkan daripada kambing yang diberikan 4% dan 6% minyak kelapa sawit dalam diet mereka mempunyai kandungan lemak tepu yang rendah dan kandungan lemak tak tepu
monounsaturated
dan
polyunsaturated
 yang lebih tinggi. Ini menjadikan komposisi yogurt yang terhasil lebih sihat.

Minyak kelapa sawit juga kaya antioksidan, omega 3, vitamin E dan vitamin K. Selagi mana pengambilan lemak tepu dipastikan kurang daripada 10% dalam diet seimbang, pengambilan minyak sawit tidak akan memudaratkan, bahkan memberikan manfaat kesihatan.

Jadi, minyak kelapa sawit pilihan makanan yang sihat?

Minyak kelapa sawit yang terdiri daripada 50% lemak tepu, mempunyai komposisi asid lemak lebih baik daripada minyak kelapa, yang lebih daripada 85% tepu. Secara umumnya, semakin tinggi kandungan lemak tepu, semakin padat lemak pada suhu bilik. Minyak sawit separa pejal pada suhu bilik tetapi boleh diproses menjadi minyak masak cair.

Lemak yang paling tidak sihat adalah lemak trans, yang kini diharamkan. Dihasilkan secara buatan melalui proses hidrogenasi, lemak trans bukan sahaja meningkatkan tahap LDL dan trigliserida, tetapi juga
mengurangkan kolesterol
 HDL yang baik. Minyak separa dihidrogenasi yang banyak digunakan dalam makanan siap masak dan snek merupakan sumber utama minyak trans.

Oleh itu, minyak kelapa sawit menjadi alternatif yang paling selamat, ia kurang tepu berbanding mentega dan tidak mengandungi lemak trans. Jelasnya, minyak sawit merupakan pilihan lebih sihat berbanding mentega. Tetapi, minyak sayuran lain yang berbentuk cecair pada suhu bilik seperti minyak zaitun dan minyak canola tetap pilihan yang lebih sihat.

Smentara itu, kontroversi yang melanda Malaysia mengenai pengharaman minyak sawit di negara kesatuan Eropah merupakan hakikat yang perlu diakui kerana impaknya kepada alam sekitar. Permintaan tinggi dan penanaman kelapa sawit tanpa pengurusan persekitaran menjadikan kepupusan haiwan bernilai. Kajian mendapati dalam masa 16 tahun, 100 000 orang utan terkorban akibat perluasan penanaman sawit. Pengharaman tersebut merupakan tekanan kepada industri sawit untuk berusaha memastikan pengurusan tanaman sawit yang tidak mengorbankan kelestarian alam sekitar. Kerana akhirnya, adakah perut kita lebih penting berbanding makhluk Tuhan lain yang terkorban dalam memenuhi permintaan komersial manusia?


Bagaimanakah untuk Berinteraksi dengan Anak Autisme?

Membesarkan anak autisme bukanlah sesuatu yang mudah bagi pasangan ibu bapa. Namun begitu, ia juga bukanlah sesuatu yang mustahil untuk dilakukan. Antara perkara penting yang ibu bapa perlu tahu dalam membesarkan anak istimewa ini adalah bagaimana untuk berinteraksi dengan mereka. Ikuti artikel ini untuk mengetahuinya dengan lebih lanjut.

Apakah itu autisme?

Autisme atau
autism spectrum disorder
(ASD) adalah gangguan mental yang berkaitan dengan tumbesaran dan perkembangan seseorang kanak-kanak. Ia malangnya akan menjejaskan kebolehan mereka untuk berinteraksi sesama individu lain termasuklah ibu bapa mereka sendiri. Dalam pada itu, ia juga akan memberi kesan terhadap sosial, komunikasi dan tingkahlaku kanak-kanak istimewa ini. Disebabkan itu, sesuatu perlu dilakukan untuk membantu mereka membesar.

Apakah masalah yang biasa dialami oleh kanak-kanak autisme?

Kebiasaannya, kanak-kanak autisme akan mempunyai masalah dalam pertuturan mereka. Perkembangan bahasa mereka pula adalah berbeza bergantung kepada tahap keterukan ciri-ciri autisme yang dialami oleh mereka. Berikut merupakan antara masalah perkembangan bahasa anak autisme:

Tidak boleh bertutur

Jika mampu untuk bertutur sekalipun, ia tidak boleh difahami

Cuma mengujarkan bunyi sahaja seperti menjerit

Tidak memberikan tumpuan dan kontek mata semasa berbual

Kadang-kadang dapat menuturkan sesuatu, tetapi hanya seketika dan tidak mampu untuk diulangi

Boleh meniru ayat atau menyanyi lagu tetapi tidak mengerti maksudnya

Gemar mengajuk kata-kata individu lain (ekolalia)

Apakah cara yang paling sesuai untuk berinteraksi dengan mereka?

#1. Bersabar

Kanak-kanak autisme mengambil masa yang lebih lama untuk memproses informasi. Oleh itu, ketika berbual dengan mereka, pastikan anda menggunakan perkataan yang mudah untuk difahami dan tidak terlalu laju. Selain itu juga, jangan mudah terasa hati dengan setiap kata-kata mereka terhadap anda yang mengguris hati anda kerana mereka tidak bermaksud sedemikian.

#2. Ajar anak untuk tidak terlalu agresif

Ibu bapa perlu ajar anak untuk tidak mengekspresikan kemarahan dengan agresif. Sentiasa temani mereka jika mereka mula mengalami gangguan emosi.

#3. Sentiasa kekal positif

Sebaliknya, cuba sentiasa kekal positif dengan mereka. Kanak-kanak autisme mampu menilai layanan yang mereka terima daripada individu lain. Berdasarkan layan ini, mereka akan mula merancang kelakuan mereka terhadap individu tersebut. Oleh itu, sentiasa kekal positif agar mereka juga akan melakukan yang sama untuk anda.

#4. Abaikan perangai yang menyakitkan hati

Kanak-kanak autisme gemarkan perhatian dan akan berbuat apa sahaja untuk mendapatkannya. Sebagai ibu bapa, mengabaikan kelakuan ini adalah cara yang paling berkesan untuk mengelakkannya. Kemudian, ajar mereka untuk berkelakuan baik dengan memberi hadiah atau upah.

#5. Gunakan aktiviti fizikal

Kanak-kanak autisme cenderung untuk mempunyai masalah penumpuan terutamanya ketika berinteraksi. Apa yang ibu bapa boleh lakukan adalah bawa anak istimewa anda ke luar rumah dan biarkan mereka bermain untuk membentuk rutin yang boleh membuat mereka berasa tenang dan relaks di samping anda.

#6. Gunakan sentuhan fizikal

Selain membiarkan mereka melakukan aktiviti fizikal, anda juga perlu sentiasa menggunakan sentuhan untuk menunjukkan bahawa anda menyayanginya. Oleh itu, sentiasa memeluk dan mencium mereka untuk menunjukkannya. Namun jika mereka tidak selesa dengan kelakuan ini, biarkan mereka dan jangan memaksa.

#7. Kekal percaya

Kanak-kanak autisme kebiasaannya akan lahir dengan bakat yang tersendiri. Apa yang anda perlu lakukan adalah kekal percaya dengan mereka. Jangan sesekali beranggapan bahawa autisme ini adalah satu kondisi atau diagnosis yang akan membebankan anda.

#8. Jaga diri anda sendiri

Ya, ia kadangkala memang memenatkan. Jadi tidak salah rasanya jika anda mencuri sedikit masa untuk berehat. Apa yang anda boleh lakukan adalah mula mencari bantuan pakar ataupun kawan dan ahli keluarga yang rapat dengan kita. Minta pandangan mereka dan jangan sesekali memendam perasaan anda seorang diri.

Hello Health Group
 tidak menyediakan nasihat perubatan, diagnosis, atau rawatan.


Alamak! Betul ke Boba Jadi Keras Dalam Perut?

Baru-baru ini, tular dalam ruangan media sosial
Twitter
 tentang boba yang keras. Kononnya, itulah bentuk boba yang akan jadi keras di dalam perut setelah meminumnya. Betul ke?

Boba mengeras

Boba yang dituang ke lantai dengan niat kononnya untuk memberi kucing minum (tepuk dahi sekejap) dikatakan mengeras seperti batu dan melekat bagaikan digam. Individu tersebut membuat dakwaan bahawa itulah keadaan boba yang berada di dalam perut.
Seriously?

Rata-rata warganet membidas dakwaan tersebut. Ada yang mengatakan ia adalah normal untuk sesuatu benda menjadi keras apabila dibiarkan pada cuaca panas seperti nasi dan ikan yang akan mengering.

Tapi penulis tertarik dengan satu komen yang menafikan dakwaan tersebut dengan mengatakan tidak boleh disamakan menjemur di tengah panas dengan keadaan di dalam perut yang mempunyai asid.
Yes!
Ini boleh diterima.

Saluran pencernaan

Sebelum anda terus meng-
confuse-
kan diri dengan dakwaan yang tak berasas ini, penulis ingin ingatkan bahawa setiap makanan yang dimakan atau diminum ini akan melalui saluran pencernaan.

Turut dikenali sebagai saluran gastrointestinal (GI), ia merupakan satu saluran panjang di dalam badan, dari mulut ke bahagian anus. Saluran ini berfungsi untuk mencerna, memecah dan menyerap makanan.

Ringkasnya, di dalam saluran ini terdapat asid hidroklorik dan beberapa jenis enzim yang membantu proses pencernaan ini. Jadi agak mustahil untuk boba menjadi keras seperti yang didakwa individu terbabit.

Mustahil berlaku

Malahan sebelum ini juga pernah tular mengenai dakwaan mengenai remaja berusia 14 tahun yang mengalami sembelit selama beberapa hari kerana kerap minum boba. Keadaan ini menyebabkan boba yang dihasilkan daripada sejenis kanji tapioca berada di dalam badannya.

Namun menurut seorang doktor perubatan kecemasan UPMC di  Pittsburgh, Dr Ryan Marino, adalah mustahil untuk kanji tapioca, iaitu bahan utama boba, untuk berada di dalam badan. Tetapi kanji tapioca yang tidak dimasak atau separuh masak mungkin boleh menyebabkan saluran tersumbat. Ini kerana boba yang masak sempurna boleh larut dengan lebih baik kerana haba telah membantu melembutkannya.

Berpada-pada

Sekarang, anda sudah tahu bahawa tidak mungkin boba akan mengeras di dalam perut, kerana hakikat boba akan diproses apabila melalui saluran pencernaan. Tiada lagi kerisauan dan kebimbangan.

Tetapi jika anda penggemar minuman boba ini, penulis nasihatkan untuk mengawal jumlah pengambilannya. Ini kerana kandungan gula di dalam minuman jenis ini adalah sangat tinggi. Banyakkan meminum air kosong dan dalam masa yang sama jangan lupa untuk bersenam, okay?

Anda mungkin berminat untuk membaca artikel:

Bubble Tea: Bahaya Boba Tersangkut Dalam Usus

Fenomena Brown Sugar Milk Tea: Awas Gula Tersorok Dalam Minuman Ini!


Penjagaan Bayi 27 Bulan

Pembesaran & Tingkah Laku

Apa yang patut anak saya lakukan semasa tempoh ini?

Anak anda sedang menjalani perkembangan sosial yang penting. Dia sudah bergerak dari bermain berseorangan kepada bersama kanak-kanak lain. Walaupun semasa kanak-kanak tersebut tidak berinteraksi semasa bermain, mereka menyedari keberadaan satu sama lain. Bermain dengan kanak-kanak lain adalah sangat penting di umur ini. Kanak-kanak kebiasaannya menggunakan permainan jenis ini untuk menyertai permainan yang sudah pun bermula.

Terdapat bukti bahawa kanak-kanak mempelajari bahasa dengan lebih mudah dalam tahun-tahun awal kerana otak mereka sedang berhubung dengan aktif. Kanak-kanak yang membesar dalam suasana dwibahasa dilihat mempunyai kosa kata yang lebih sedikit bagi setiap bahasa tetapi jumlah perkataan yang mereka tahu adalah sama dengan mereka yang bercakap satu bahasa dan menjadi seorang yang bercakap dua bahasa dilihat mempunyai manfaat kognitif yang kekal.

Kadangkala, anak anda kelihatan seperti mempunyai fokus dan kegigihan seorang saintis. Malah, anak anda dirangsang untuk melakukan perkara tertentu berulang kali. Pengulangan meningkatkan skil motornya. Sebab itulah anak anda akan terus memanjat walaupun sudah berulang kali melarangnya.

Apa yang patut anak saya bersedia lakukan?

Jika anak anda di dalam keluarga dwibahasa, cara terbaik baginya untuk mempelajari bahasa adalah melalui perbualan dengan punutur asli. Video atau kelas mingguan adalah kurang efektif.

Temu Janji Doktor

Apa yang patut berlaku kepada anak saya semasa menemui doktor?

Jika anak anda dilihat tidak mencapai pencapaian perkembangannya, jangan risau walaupun anak anda dilihat terkebelakang  asalkan ada kemajuan dalam perkembangan bahasanya setiap bulan.

Jika tiada kemajuan, sila berbicang dengan doktor tentang evaluasi bahasa. Terapi percakapan kebiasaannya ada untuk umur prasekolah, kanak-kanak yang lambat bercakap. Kadangkala ia adalah percuma dan hasilnya sangat memberangsangkan. Sungguhpun begitu, sila ketahui bahawa kos terapi percakapan ini berbeza-beza bergantung kepada keperluan anak anda dan servis yang tersedia di kawasan anda.

Apa yang harus saya maklumkan kepada doktor?

Anda harus tahu bahwa menyediakan aktiviti fizikal kepada anak anda adalah sangat penting. Ini akan membantu mencegah obesiti dan mengekalkan kesihatan anak anda. Berikut adalah beberapa tip untuk memastikan anak anda kekal aktif:

Berada di luar. Tiada ganti bagi udara segar dan kehangatan matahari. Bawa anak anda berjalan atau ke taman. Mereka akan mempunyai ruang untuk melompat dan berlari.

Masukkan aktiviti kecergasan di dalam rutin anda. Anda boleh berjalan ke pasaraya berbanding memandu kereta dan boleh menggunakan tangga berbanding eskalator.

Hadkan masa di atas sofa. Walaupun keinginan untuk memberikan anak anda Ipad atau memasang rancangan Disney, anda mungkin akan mengehadkan perkembangan anak anda. Mengehadkan masa menonton televisyen kepada kurang dari 2 jam adalah disyorkan.

Sertai mana-mana pasukan. Anda boleh memasukkan anak anda ke pasukan bola sepak. Bermain bersama kanak-kanak lain menggalakkannya menjadi lebih aktif dari sudut fizikal.

Jadi contoh yang baik. Jika anda mahu anak anda aktif, anda juga perlu menjadi aktif. Bersenam bersama adalah idea yang baik. Buatkan aktiviti tersebut seronok.

Apa yang dijangkakan

Apa yang saya bimbangkan?

Anda mungkin bimbang tentang mengelakkan anak anda dari sakit. Cara yang terbaik adalah memastikan tangan mereka kekal bersih dan ajarkan mereka cara membasuh tangan.

Pertamanya, pastikan ada perkakas membasuh tangan seperti sabun cecair, tuala, kerusi untuk anak anda sampai ke sinki. Untuk benar-benar menghalang penyebaran kuman, kanak-kanak dan dewasa harus membasuh tangan dengan sabun sekurang-kurangnya 15 saat dan pastikan bahagian depan, belakang, di bawah kuku, kulit mati dan antara jari digosok.

Jelaskan kepada anak anda kenapa dan bila perlu basuh tangan. Masa yang terbaik adalah selepas menggunakan tandas, sebelum makan dan selepas bermain.


Makanan Terbaik Selepas Keguguran

Selepas mengalami keguguran, ibu sentiasa mengalami kesedihan mental dan fizikal. Atas sebab ini, dia perlu menerima rawatan intensif terutama untuk dietnya. Artikel di bawah ini akan memberikan maklumat lanjut mengenai perkara ini.

Semasa tempoh pulih selepas keguguran, tubuh ibu perlu melalui pendarahan yang berpanjangan dan banyak. Akibatnya, mereka perlu memberi perhatian tambahan kepada makanan harian untuk memastikan ia mengandungi vitamin B12, B9, B2, besi serta riboflavin yang telah hilang semasa pembedahan.

Selain itu, untuk mencegah kebarangkalian anda mengalami anemia atau osteoporosis, pesakit harus mengikuti diet yang seimbang di mana makanannya mengandungi semua kumpulan makanan yang kaya dengan zat besi dan vitamin dari kumpulan B.

Protein

Selepas keguguran, badan ibu memerlukan protein pemakanan untuk menghasilkan sel-sel darah baru, sebab itu dia perlu mengambil lebih banyak makanan berprotein. Bahan-bahan yang mengandungi protein diet yang tinggi ialah ikan, daging lembu, kerang, kambing, ayam belanda, ayam, kacang dan kacang-kacangan kering. Makanan tersebut bukan sahaja mengandungi banyak protein tetapi juga kaya dengan zat besi, serta vitamin B.

Sebaliknya, jika ibu memerlukan makanan yang kaya protein dan rendah lemak, berikannya sirloin, ikan kod, ayam tanpa kulit dan tuna. Telah terbukti secara saintifik bahawa makan ikan boleh menghalang dan mengurangkan kemurungan semasa dan selepas kehamilan.

Tenusu

Susu rendah lemak atau bukan lemak sangat disyorkan kerana mereka membuat pesakit bertenaga dan melindungi tulang dan gigi sambil mengekalkan pengambilan kalori rendah. Juga, produk tenusu sangat kaya dengan vitamin D, kalsium dan vitamin B.

Bijian

Untuk bijirin, berikan ibu bijirin yang diperkaya daripada yang biasa, kerana mereka menyediakan 100% nilai harian vitamin B, besi, serat makanan, protein serta nutrisi penting lainnya. Produk bijirin gula rendah, seperti beras perang, juga digunakan untuk mengawal berat badan.

Sayuran dan Buah

Tidak perlu dikatakan lagi, sayur-sayuran dan buah-buahan membekalkan pelbagai kebaikan, contohnya, vitamin, mineral, dan banyak lagi nutrisi. Ia juga membantu sistem penghadaman dengan penyerapan nutrisi. Secara saintifik, biarkan ibu mengambil sayuran yang berwarna merah, oren, dan hijau, seawal mungkin.

Keguguran menyebabkan kesakitan pada ibu. Itulah sebabnya mengapa mereka memerlukan teman dan penjagaan yang sepatutnya untuk menanggung kehilangan ini. Sekiranya anda mempunyai sebarang soalan atau kebimbangan tentang apa yang sepatutnya dan tidak patut makan, jangan teragak-agak untuk menghubungi doktor, terapi atau pembekal penjagaan kesihatan untuk mendapatkan bantuan, nasihat dan bimbingan.


Jom Cuba, Ada Banyak Pilihan Rawatan Bagi Penyakit Kulit Psoriasis!

Kulit dengan penampilan tompokan merah, kering dan bersisik
, tak lain tak bukan merujuk kepada penyakit psoriasis dan ia boleh terjadi kepada sesiapa sahaja. Maka, apakah pilihan ubat psoriasis yang ada?

Sebenarnya, banyak sekali pilihan rawatan yang boleh penderita psoriasis cuba! Ingin tahu? Jom baca!

Untuk mendapatkan lebih banyak info tentang Kesihatan Kulit, sila dapatkannya
di sini.

Penyakit kulit psoriasis, kenal lebih lanjut!

Psoriasis, 1 kondisi yang tidak normal di mana kulit pesakit berganti dengan cepat berbanding kulit yang normal, lantas menghasilkan plak bersisik yang tebal.

Tompokan bersisik dan kemerahan ini biasanya muncul di siku, lutut, kulit kepala dan belakang bawah, tetapi ia juga boleh menjejaskan bahagian badan yang lain termasuk kuku dan tulang.

Sebilangan besar penghidap psoriasis hanya mengalami tompokan yang kecil. Tapi dalam beberapa kes pula,
tompok-tompok kulit ini boleh menjadi gatal atau menyakitkan.

Apa sebenarnya faktor yang boleh menyumbang kepada punca psoriasis?

Malangnya, punca psoriasis masih tidak dapat dipastikan. Namun, kajian menunjukkan sistem imun dan genetik mungkin memainkan peranan utama dalam pembentukannya.

Kebiasaannya, terdapat beberapa faktor pencetus psoriasis pada kulit kepala dan badan.

Faktor-faktor yang menjadi punca psoriasis termasuklah:

Jangkitan pada kulit

Kecederaan kulit

Selaran matahari yang kronik

Stres/ tekanan

Tabiat buruk
merokok

Kekurangan vitamin D

Kesan ubatan yang diambil

Gigitan serangga

Pengambilan alkohol
 berlebihan

Kondisi kulit ini juga boleh menyerang seseorang tanpa mengira usia atau jantina, tetapi golongan yang lebih cenderung mengalaminya adalah orang dewasa berusia 35 tahun ke bawah.

Tambah lagi, tahap keparahan psoriasis pula adalah sangat berbeza dalam kalangan pesakit.

Bagi sesetengah orang ia mungkin hanya menjadi kerengsaan kecil, tetapi bagi yang lain pula, sampai mempengaruhi kualiti hidup mereka.

Psoriasis, penyakit yang berlaku buat jangka masa panjang (kronik), yang meliputi tempoh saat tidak bergejala, bergejala ringan dan diikuti dengan waktu ketika simptom menjadi parah.

Pilihan rawatan psoriasis terbahagi kepada 3 kategori!

Untuk makluman anda, tidak ada penawar untuk psoriasis, tetapi pelbagai rawatan dan ubat psoriasis dapat membaik pulih gejala dan penampilan kulit.

Rawatan psoriasis juga bertujuan untuk
menghentikan sel-sel kulit daripada tumbuh begitu cepat
 dan menyingkirkan kulit yang bersisik.

Terdapat 3 kategori rawatan:

Topikal:

Krim untuk psoriasis
 dan salap yang digunakan pada kulit.

Fototerapi:
 Pendedahan kulit kepada jenis sinar ultraviolet tertentu.

Sistemik:
 Ubat psoriasis oral dan suntikan yang berfungsi di seluruh badan.

#1 Rawatan topikal

Ubat psoriasis: steroid topikal:
 Ubat ini paling kerap digunakan untuk merawat psoriasis yang ringan hingga sederhana. Mereka boleh didapati dalam bentuk salap, krim, losen, gel, semburan dan syampu

Analog
vitamin D
:
 Bentuk sintetik
vitamin D
, seperti
calcipotriene
 dan
calcitriol
 yang berfungsi dengan melambatkan pertumbuhan sel kulit. Jenis ubat ini juga boleh digunakan secara sendiri atau bersama steroid topikal

Retinoid:

Tazarotene
 (retinoid topikal preskripsi generasi ketiga) boleh didapati dalam bentuk gel atau krim dan digunakan sekali atau 2 kali sehari.
Tazarotene,
 bagaimanapun
tidak digalakkan untuk wanita hamil, sedang menyusu atau yang berhasrat untuk hamil

Perencat calcineurin:

Calcineurin inhibitors
 seperti
tacrolimus
 dan
pimecrolimus
 mengurangkan keradangan dan pengumpulan plak

Asid salisilik
:
 Syampu asid salisilik dan larutan kulit kepala berupaya mengurangkan kesan sisik psoriasis. Ia boleh digunakan dengan sendirinya, atau menyokong penggunaan ubatan lain untuk menembusi kulit dengan lebih mudah

#2. Terapi cahaya

Terapi menggunakan cahaya, menjadi rawatan
first-line
 atau ubat psoriasis tahap sederhana hingga kronik.

Ia melibatkan pendedahan kulit kepada cahaya semula jadi atau buatan secara terkawal. Selain itu, rawatan berulang mungkin perlu dilakukan.

Ubat psoriasis, cahaya matahari:
 Secara ringkasnya,
pendedahan harian kepada cahaya matahari (heliotherapy)
 dapat membaik pulih psoriasis. Sebelum memulakan rejimen cahaya matahari, rujuk doktor tentang cara paling selamat untuk memanfaatkan cahaya semula jadi ini sebagai rawatan

Jalur lebar UVB
: Pendedahan kepada cahaya jalur lebar UVB dalam dos yang terkawal dari sumber cahaya buatan dapat merawat masalah tompokan, dan penyebaran psoriasis yang tidak dirawat dengan terapi topikal. Kesan sampingan jangka pendek mungkin merangkumi kemerahan, gatal-gatal dan kulit kering

Jalur sempit UVB:
 Terapi sinar sempit UVB ini mungkin lebih berkesan berbanding rawatan jalur lebar UVB. Ia biasanya diberikan sebanyak 2 atau 3 kali seminggu sehingga kualiti kulit bertambah baik

Psoralen plus ultraviolet A
 (PUVA):
 Rawatan ini melibatkan pengambilan ubat sensitif cahaya (psoralen) sebelum terdedah dengan sinar UVA. Cahaya UVA dapat menembusi lapisan kulit yang lebih dalam berbanding cahaya UVB, dan psoralen menjadikan kulit lebih responsif terhadap pendedahan UVA. Rawatan yang lebih agresif ini secara konsisten dapat membaik pulih kulit dan sering digunakan bagi kes-kes psoriasis yang kronik

Excimer laser
:
 Dengan bentuk terapi cahaya ini, cahaya UVB yang kuat bakal disasarkan terhadap kulit yang terjejas. Terapi laser
Excimer
 memerlukan sesi yang lebih sedikit berbanding fototerapi tradisional disebabkan faktor penggunaan pencahayaaan UVB yang lebih kuat. Kesan sampingannya boleh merangkumi kulit kemerahan dan melecet

#3 Ubat psoriasis oral atau suntikan

Steroid

Retinoid

Methotrexate

Cyclosporine

Biologik

Ubat-ubatan lain:
Thioguanine
 dan
hydroxyurea
 adalah ubat yang boleh digunakan apabila ubatan lain tidak dapat diberikan

Jika masalah psoriasis anda masih tidak pulih, berjumpalah dengan pakar kulit untuk mengetahui rawatan yang sesuai dengan anda.


Urutan Seks Buat Hubungan Lebih Panas? Ini 5 Titik Rahsia Sentuhan Badan!

Seks itu
 bukan sekadar penetrasi zakar ke dalam faraj
 semata-mata kerana ia juga melibatkan pelbagai lagi aspek lain seperti usikan, sentuhan atau urutan seks pada tubuh badan masing-masing!

Jangan cuma fokus semasa atau selepas hubungan itu berlangsung kerana pada sebelum itu juga
anda dan pasangan perlu lebih bersedia
. Tetapi, apa pula yang kalian perlu cuba praktikkan?

Untuk mendapatkan lebih banyak informasi tentang
Kesihatan Seksual
, sila dapatkannya
di sini
.

Mulakan seks dengan adegan
foreplay
!

Bayangkan diri anda adalah seorang atlet sukan. Setiap kali sebelum melangkah masuk ke padang atau gelanggang, tidak membuat regangan dan senaman adalah kesilapan sangat besar.

Ini kerana ia akan menjadikan tubuh badan anda keras, kaku serta tidak panas lantas tidak sesuai untuk melakukan aktiviti lasak. Ia
situasi yang hampir sama dengan hubungan seksual
.

Baca lagi artikel berkaitan:

Berapa Kali Seks Dalam Seminggu & 3 Cara Hangatkan Hubungan Intim

Sebelum Berhubungan Intim Dengan Pasangan, Tanya Dulu 4 Soalan Ini Pada DIRI Anda

Sekejap Rasa Tak Puas, Lama Pula Rasa Penat, Berapa Lama Hubungan Intim Yang NORMAL?

Disebabkan itu pula, adegan ringan atau
foreplay
 itu amat penting setiap kali sebelum memulakan seks!

Sekiranya individu itu dapat bersedia baik dari segi fizikal serta mental, maka lebih tinggi
potensi untuk hubungan bersama pasangan
 di kamar tidur itu menyeronokkan lagi memuaskan.

Urutan seks pada titik yang tertentu?

Sebenarnya, ketenangan adalah
 kunci utama kejayaan aktiviti seksual
. Menurut Pakar Perubatan Tradisional Cina, Andrew Perzigian, ada banyak kaedah yang boleh bantu usaha anda.

Beliau menyatakan bahawa segala
usikan, sentuhan atau urutan pada titik-titik tertentu
 di tubuh badan bukan sahaja akan buat ia lebih relaks, malah akan meningkatkan fungsi seksual.

“Dari perspektif akupuntur, wujud beberapa titik utama pada tubuh badan lelaki serta wanita yang akan beri impak positif apabila berlakunya ‘tekanan’ semasa hubungan intim,” kata beliau lagi.

Berikut adalah titik yang anda dan pasangan perlu perhatikan untuk tingkatkan kepuasan seksual:

#1. Sentuhan lembut di tengah kepala

Titik yang turut dikenali sebagai DU20 ini terletak di tengah kepala yakni pada atas telinga anda.
Apabila ia disentuh dengan lembut ketika
foreplay
, anda mungkin akan jadi lebih relaks.

Alasannya, titik ini mampu melancarkan darah di kepala anda sekali gus mengurangkan tekanan. Ini adalah langkah pertama untuk membuat diri lebih tenang sebelum memulakan seks.

Urutan seks pada titik #2. Kaki

Ada beberapa titik di anggota kaki yang boleh dicuba semasa urutan seks iaitu di sekitar bahagian bawah tapak kaki (KI1), pada atas tengah kaki (LR3) serta dalam tengah kaki (SP4).

Urutan yang lembut pada titik-titik ini mampu untuk melancarkan aliran dalam saluran darah ke kawasan utama tubuh badan termasuk alat sulit lelaki dan wanita lantas bakal
meningkatkan lagi kehangatan aktiviti seksual di ranjang
.

Urutan seks pada titik #3. Betis

Bahagian di sekitar luar betis (K17) serta dalam betis (SP6) masing-masing adalah titik akupuntur
khas buat kaum lelaki dan wanita
. Namun, kedua-duanya akan membawa kesan yang sama.

Urutan seks secara lembut pada titik di atas tadi juga mampu untuk menggalakkan aliran darah dalam saluran pada tubuh badan. Dengan pengaliran darah yang lebih baik, maka fungsi seksual tubuh badan anda juga akan meningkat.

#4. Usikan manja di bawah pusat

Kira-kira jarak dua jari dari bawah pusat, titik akupuntur Ren6 ini sangat penting untuk diusik tatkala anda melakukan hubungan seks kerana
ia mampu meningkatkan tahap tenaga
.

Perubatan tradisional Cina percaya bahawa pusat adalah pusat tenaga (
qi
) yang wujud di tengah-tengah tubuh badan. Maka, jangan lupa bermain di bahagian ini ketika bersenggama.

#5. Jangan lupa titik ari-ari!

Sebelum hubungan seks itu dijalankan, cuba elak daripada terus pergi ke alat kelamin masing-masing, sebaliknya cuba fokus di kawasan sekitar ari-ari untuk menaikkan lagi nafsu syahwat.

Titik ST30 ini sangat hampir dengan arteri utama tubuh badan yang juga mampu melancarkan aliran darah dalam saluran. Perlahan, cuba usik di sekitar kawasan ini dengan lembut dan manja untuk
merangsang dan menggalakkan libido masing-masing
.

Ingat, seks itu perlu puas fizikal dan mental!

Menurut Perzigian lagi, ramai pasangan cuma mementingkan kepuasan fizikal namun tidak mental dalam aspek hubungan seks. Ia adalah suatu konsep yang perlu diubah dengan segera.

Sejak dari awal lagi, aktiviti seksual itu memerlukan ketenangan dari emosi dan tubuh badan bagi memastikan ia benar-benar berjaya untuk pasangan masing-masing.
Elakkan diri daripada jadi gelojoh
 dan jangan lupa ‘bermain’ pada titik akupuntur di atas ya?


Ada Diabetes & Berlebihan Berat Badan? Cuba 4 Cara Ini Untuk Kawal Gula Darah Anda!

Bagi individu yang obes atau berlebihan berat badan, mungkin ada beberapa kaedah yang sedikit berbeza sebagai cara kawal diabetes. Sudah semestinya ada yang melibatkan makanan untuk menurunkan gula dalam darah.

Ini kami kongsikan kepada anda bagaimana individu yang berlebihan berat badan boleh mengawal diabetes mereka.

Untuk mendapatkan lebih banyak info berkenaan Kencing Manis, anda boleh klik
di sini
.

Apakah ukuran seseorang yang berlebihan berat badan?

Berat badan berlebihan boleh ditakrifkan secara umum melalui penggunaan Indeks Jisim Badan (BMI) yang sudah diketahui oleh ramai orang.

BMI individu dewasa yang normal adalah antara 25 hingga 29.9 kg/m2.

Nilai 30 dan ke atas pula dianggap mempunyai
berat badan berlebihan
.

Antara nilai 30 hingga 34.9 ini adalah tahap obesiti 1. Nilai 35 hingga 39.9 pula merupakan tahap obesiti 2, dan nilai 40 dan ke atas adalah tahap ke-3.

Namun, bacaan BMI sahaja boleh jadi tidak begitu tepat. Oleh itu, berat badan seseorang juga boleh dikira melalui saiz pinggangnya (lipat perut).

Seseorang individu dengan ukuran saiz pinggang di atas 85 cm (33 inci) bagi lelaki dan lebih 74-80 cm (29-31 inci) bagi perempuan dewasa boleh dianggap mempunyai berat badan berlebihan.

Amat penting untuk tahu apakah makna
berlebihan berat badan
 sebelum mengetahui cara kawal diabetes.

Bolehkah obesiti menyebabkan diabetes jenis 2?

Berat badan berlebihan tidak menyebabkan
diabetes jenis 2
 secara langsung, tetapi ia boleh meningkatkan risiko anda untuk mengalaminya.

Individu yang mempunyai berat badan berlebihan mengikut panduan BMI adalah tiga kali lebih berisiko untuk menghidap diabetes jenis 2 berbanding individu yang mempunyai berat badan normal.

Dalam kalangan mereka yang berlebihan berat badan, tubuh tidak bertindak balas dengan baik terhadap insulin yang dihasilkan oleh pankreas.

 Oleh itu, mereka sering menghadapi masalah yang dipanggil sebagai
rintangan insulin
.

 Jadi, walaupun terdapat insulin dalam badan, bacaan paras gula dalam darah mungkin masih akan menunjukkan peningkatan.

Cara kawal diabetes untuk mereka yang berlebihan berat badan

Apakah kaedah atau petua untuk mengawal
bacaan gula tinggi
 bagi penghidap diabetes yang obes?

 Ia boleh dikawal dengan empat kaedah utama seperti yang kami senaraikan di bawah ini.

Cara kawal diabetes 1: Kurangkan pengambilan kalori

Jika anda ingin menurunkan berat badan, anda perlu makan kurang 500 – 750 kilokalori daripada jumlah
kalori
 biasa yang anda makan dalam sehari.

Jadi, secara kasarnya, seorang wanita memerlukan hanya 1,200 hingga 1,500 kilokalori.

Manakala bagi lelaki pula, anda perlu makan hanya 1,500 hingga 1,800 kilokalori sahaja.

Penurunan berat badan dengan hanya beberapa gram setiap minggu adalah lebih baik untuk jangka panjang berbanding
penurunan berat badan
 dengan cepat dalam tempoh yang singkat.

Cara mengawal diabetes 2: Tidur dengan cukup

Persekitaran yang menyebabkan
obesiti
 dipanggil sebagai “persekitaran obesogenik”.

Ini termasuklah beberapa faktor lain yang mengawal obesiti, seperti ketidakseimbangan hormon.

Ia juga berkaitan dengan rutin pemakanan yang tidak terkawal.

Sebagai contoh, jika anda tidur lewat atau tidur terlalu sedikit, terdapat ketidakseimbangan hormon dan hormon lapar ghrelin akan dilepaskan.

 Kesannya, anda akan sentiasa berasa lapar dan ingin makan, lalu menaikkan
berat badan
 anda.

Cara mengawal diabetes 3: Kerap bersenam

Salah satu cara kawal diabetes untuk individu obes adalah
dengan bersenam
.

Bersenam boleh mengurangkan masalah rintangan insulin. Apabila anda bersenam, otot anda akan menggunakan lebihan gula daripada darah.

Jadi, tubuh badan akan kurang menyimpan gula dalam bentuk lemak.

Ini bermakna, individu yang
bersenam
 bukan sahaja boleh menurunkan berat badan tetapi juga tidak akan menambahkannya.

Anda memerlukan sekurang-kurangnya 150 minit aktiviti fizikal sederhana seminggu untuk menurunkan berat badan.

Cara mengawal diabetes 4: Ambil ubat diabetes

Setiap apa yang doktor berikan sebagai
rawatan diabetes
 perlulah diambil mengikut arahan.

Ini termasuklah ubat-ubatan seperti metformin, sitagliptin, vilgliptin, liraglutide bahkan insulin.

Ubat-ubatan
 ini berfungsi mengawal bacaan gula darah anda daripada terus mencanak naik.

Oleh itu, rutin pemakanan perlulah diikuti dengan rutin pengambilan ubat seperti yang diarahkan untuk kesan kawalan gula yang lebih baik.

Kesimpulan

Kini anda telah tahu cara kawal diabetes untuk mereka yang berlebihan berat badan.

Selain itu, anda juga perlu tahu jenis makanan untuk menurunkan gula dalam darah yang boleh diamalkan.

Bagi ahli keluarga penghidap diabetes pula, ini
cara membantu pesakit diabetes
 untuk kekal sihat.


Pakai Braces Untuk Gigi Tersusun Rapi, Tapi Berapa Lama Tempoh Memakai Pendakap Gigi?

Anda teringin untuk pakai pendakap gigi tetapi rungsing tentang tempoh pemakaian
braces
? Jangan risau, ini apa yang perlu anda tahu! Semoga dapat membantu anda…

Apa itu pendakap gigi?

“Eh, Syafiq! Aku tengok dah lama sangat kau pakai
braces
. Bila gigi kau nak elok sebenarnya?”, soal Haziq yang merupakan rakan sepejabatnya.

Rasanya, bukan Haziq seorang sahaja yang
curious
dengan perkara ni. Anda juga mesti ingin tahu tempoh pemakaian pendakap gigi yang sebenar, bukan?

Sebelum itu, kita perlu tahu terlebih dahulu apakah yang dimaksudkan dengan pendakap gigi
ini.

Ia adalah sejenis alatan yang digunakan pada gigi untuk membetulkan
kedudukan gigi yang tidak teratur.

Secara saintifiknya, pemakaian pendakap gigi dikenali sebagai ortodontik dan ia hanya boleh dilakukan oleh
pakar pergigian
 yang diiktiraf.

Jadi jangan pula anda mendapatkan rawatan ini daripada individu yang tidak bertauliah atau kesan bahaya menanti anda!

Siapa yang perlu menggunakan
braces
?

Baiklah, kita sudah tahu apa itu pendakap gigi. Persoalannya, siapa yang perlu menggunakannya?

Dalam erti kata yang mudah, individu yang mempunyai masalah
susunan gigi tidak teratur
 perlu menggunakan
braces
 untuk membetulkan kedudukannya.

Namun, anda sendiri tidak boleh menilai sama ada gigi anda memerlukan rawatan ortodontik atau tidak. Keperluan untuk menlakukannya adalah bergantung kepada
tahap keterukan gigi anda
.

Jadi, sebaiknya sila dapatkan pemeriksaan dan rundingan daripada pakar.

Berikut merupakan gambaran tahap keterukan gigi berserta keperluan untuk menggunakan pendakap gigi:

Gred 1 hingga 4:
Tidak perlu rawatan atau sedikit keperluan untuk rawatan

Gred 5 hingga 7:
Sederhana

Gred 8 hingga 10:
Perlu rawatan

sumber: myhealth.gov.my

Berapa lama tempoh pemakaian
braces?

Berbalik kepada persoalan utama artikel, berapa lamakah tempoh pemakaian
braces
yang sebenarnya?

Menurut Dr. Radolsky yang merupakan Pakar Pergigian dari Amerika, ia adalah bergantung kepada beberapa faktor:

Jenis rawatan

Maksudnya di sini adalah jenis
braces
yang pesakit gunakan.

Umumnya, terdapat pelbagai pilihan jenis pendakap gigi seperti
metal braces
,
ceramic braces
dan
clear braces
. Kesemuanya ini memerlukan tempoh masa yang berbeza untuk
membetulkan kedudukan gigi pesakit
.

Usia pesakit

Pesakit yang lebih muda (individu kanak-kanak dan remaja) cenderung untuk mendapatkan hasil dengan lebih cepat kerana rahang mereka masih dalam proses membesar, maka lebih mudah gigi untuk dibetulkan.

Secara tidak langsung menjadikan tempoh pemakaian
braces
 kurang daripada 3 tahun.

Pesakit yang lebih berusia atau dewasa  pula sudah tentu akan mendapatkan hasil yang sedikit lambat. Namun, terdapat juga faktor lain yang menentukan tempoh ini.

Tahap keterukan masalah gigi

Antara faktor yang memainkan peranan penting dalam penentuan tempoh masa pemakaian
braces
adalah
 tahap keterukan masalah gigi anda
.

Jika pesakit mempunyai masalah gigi seperti
spacing
atau
crowding
 yang agak teruk, maka akan lebih lama pesakit perlu menggunakan pendakap gigi.

Secara kasarnya, pendakap gigi mungkin akan dipakai selama tempoh 1 hingga 3 tahun, bergantung kepada individu.

Selepas ia dibuka pula, pesakit masih perlu memakai
retainer

semasa sedang tidur, untuk sekurang-kurangnya bagi tempoh 6 bulan.

Tiada had khusus

Apa yang boleh disimpulkan di sini, tiada tempoh yang tepat untuk menentukan berapa lama seseorang itu perlu memakai pendakap gigi.

Segalanya lebih bergantung kepada beberapa faktor yang melibatkan individu itu sendiri.

 Namun, tempoh purata dan kebiasaan bagi seseorang individu memakai pendakap gigi adalah selama 1 hingga 3 tahun.

Sudah terjawab persoalan Haziq tadi bukan? Diharapkan Syafiq juga sentiasa bersabar dalam menjawab setiap persoalan yang diterima mengenai tempoh pemakaian
braces
 pada giginya.

Buat anda yang ingin memakainya pula, bersedialah untuk menjawab soalan seperti ini ya?

Pastikan anda juga melakukan pemeriksaan dan
rawatan dengan doktor gigi
 yang diiktiraf okay?


Jenis Dan Tahap Kanser Paru-Paru, Ia Penting Untuk Tahu Di Mana Kanser Bermula

Untuk mendapatkan lebih banyak info tentang
Kanser Paru-Paru
, sila dapatkannya
di sini.

Jenis dan tahap kanser paru-paru penting untuk menentukan tempat kanser bermula dan tahap berbahaya kanser tersebut, sama ada ia telahpun merebak ke organ lain ataupun tidak.

Pesakit yang baru
didiagnosis dengan kanser paru-paru
 mungkin sedang berada dalam situasi yang genting di dalam hidup. Disebabkan kanser paru-paru sukar untuk dikesan, kebanyakan pesakit yang menghidap kanser paru-paru hanya didiagnosis setelah kanser yang dialami telah merebak.

Penting untuk doktor ketahui tahap kanser yang pesakit alami. Informasi ini dapat membantu doktor untuk menentukan
rawatan yang terbaik bagi pesakit.

Doktor juga dapat menentukan prognosis yang bersesuaian dengan keadaan pesakit.

Kanser paru-paru terdiri daripada dua jenis iaitu kanser paru-paru bukan sel kecil (
non-small cell lung cancer – NSCLC
) dan kanser paru-paru sel kecil (
small cell lung cancer – SCLC
).

Kanser paru-paru bukan sel kecil (NSCLC)

Kanser paru-paru bukan sel kecil merupakan jenis kanser paru-paru yang paling lazim berlaku. Hampir 80 hingga 85% kes kanser paru-paru terdiri daripada jenis ini.

Ada tiga jenis kanser paru-paru bukan sel kecil iaitu
adenocarcinoma, squamous cell carcinoma
 dan
large cell carcinoma
.

Adenocarcinoma
 bermula pada sel yang melapisi alveoli. Sel ini mengeluarkan mukus untuk melembapkan permukaan paru-paru.

Squamous cell carcinoma
 ialah kanser yang terbentuk pada sel nipis yang melapisi bahagian dalam paru-paru. Kanser ini turut dikenali sebagai
epidermoid carcinoma
.

Large cell carcinoma
 pula merupakan kanser yang bermula pada sel yang bersaiz besar. Sel ini nampak besar dan abnormal ketika diperhatikan di bawah mikroskop kerana telah dijangkiti kanser.

Sama seperti penyakit jenis lain, kanser paru-paru bukan sel kecil mempunyai tahap yang tersendiri. Tahap tersebut bermula daripada tahap 0 hingga tahap 4.

Kanser paru-paru tahap 0

Kanser yang berlaku pada tahap 0 dikenali sebagai kanser ‘in-situ’. Ini bermaksud, kanser tersebut masih belum merebak ke luar paru-paru ataupun menjangkiti tisu yang berdekatan.

Kanser paru-paru t
ahap 1

Kanser paru-paru tahap 1 bermaksud kanser masih lagi bersaiz kecil dan belum merebak ke bahagian paru-paru yang lain. Pada tahap ini, doktor boleh melakukan pembedahan untuk membuang sel kanser tersebut daripada paru-paru pesakit.

Kanser paru-paru tahap 1 dibahagikan kepada 2 tahap lain berdasarkan saiz tumor tersebut.

Tahap 1A
 – Tumor bersaiz lebih kecil daripada 3 sentimeter. Tumor tahap 1A boleh dibahagikan kepada tahap lain seperti tahap 1A1, 1A2, ataupun 1A3 berdasarkan saiz tumor yang dikesan.

Tahap 1B
 – Saiz tumor melebihi 3 sentimeter tetapi kurang daripada 4 sentimeter.

Kanser paru-paru t
ahap 2

Kanser tahap 2 boleh dibahagikan kepada 2 bahagian:

Tahap 2A
 – Tumor lebih besar daripada 4 sentimeter tetapi lebih kecil daripada 5 sentimeter. Pada waktu ini, kanser masih belum merebak ke bahagian kelenjar limfa yang berdekatan.

Tahap 2B
 – Tumor bersaiz kurang daripada 5 sentimeter yang telah merebak ke bahagian nodus limfa. Tahap yang sama juga boleh digunakan untuk mengelaskan tumor yang bersaiz lebih daripada 5 sentimeter tetapi masih belum merebak ke bahagian nodus limfa yang lain.

Pesakit yang menghidap kanser paru-paru tahap 2 boleh melakukan pembedahan untuk membuang sel kanser. Namun, selalunya rawatan yang diberikan akan dilakukan secara kombinasi dengan
rawatan lain yang bersesuaian.

Kanser paru-paru t
ahap 3

Kanser tahap 3 boleh dibahagikan kepada 3 bahagian kecil iaitu tahap 3A, 3B atau 3C. Selalunya, tahap kanser bergantung kepada saiz tumor dan lokasi nodus limfa yang telah dijangkiti oleh kanser.

Tetapi, kanser tahap 3 masih belum merebak ke bahagian badan yang lain.

Tumor tahap 3A dan 3B sukar untuk dibuang daripada badan pesakit. Tumor tahap 3C pula tidak boleh dibuang walaupun melalui
pembedahan.

Walau bagaimanapun, kanser tahap 3 yang tidak boleh dirawat menggunakan kaedah pembedahan selalunya boleh dirawat dengan rawatan lain seperti terapi sistemik dan terapi radiasi.

Dari segi saiz, kanser tahap 3 boleh dikelaskan mengikut kategori berikut:

Tahap 3A
–
Tumor bersaiz antara 3 hingga 7 sentimeter dan telah merebak ke bahagian kelenjar limfa yang berdekatan.

Tahap 3B
 –
Tumor bersaiz lebih daripada 7 sentimeter dan telah merebak ke tisu dan nodus limfa yang berdekatan.

Kanser paru-paru tahap 4

Kanser yang telah mencapai tahap 4 bermaksud kanser tersebut telahpun merebak ke (1) paru-paru yang sebelah lagi, (2) cecair yang mengelilingi paru-paru ataupun hati, ataupun (3) organ badan yang lain melalui saluran darah.

Apabila sel kanser telah memasuki salur darah, ia boleh menjangkiti mana-mana bahagian badan yang lain. Namun, kanser paru-paru bukan sel kecil lebih berpotensi untuk merebak ke bahagian otak, tulang, hati, dan kelenjar adrenal.

Kanser tahap 4 boleh dibahagikan kepada 2 bahagian:

Tahap 4A
 – Kanser telahpun merebak di seluruh bahagian dada ataupun telah menjangkiti organ lain.

Tahap 4B
 – Kanser telah merebak luar kawasan dada kepada 1 organ ataupun lebih.

Baca juga:

Rawatan Kanser Paru-Paru, Ini Pembedahan & Ubatan Yang Perlu Pesakit Kanser Tahu

Punca Kanser Paru-Paru : Individu Dengan Risiko Ini Harus Lebih Berjaga-Jaga

Kanser paru-paru sel kecil (SCLC)

Kanser paru-paru sel kecil bermula pada bahagian paru-paru dan membesar secara abnormal hingga membentuk ketulan yang turut dikenali sebagai tumor ataupun lesi. Selalunya, SCLC bermula pada bahagian sel saraf ataupun sel yang menghasilkan hormon pada bahagian paru-paru.

Seperti namanya, sel kanser ini berbentuk kecil ketika ia diperiksa di bawah mikroskop. Disebabkan limfa mengalir kebahagian tengah paru-paru sebelum keluar, SCLC kerap dijumpai pada bahagian tengah paru-paru.

Kanser paru-paru sel kecil merupakan jenis kanser paru-paru yang paling agresif. Selalunya, SCLC hanya dikesan dalam kalangan
golongan yang merokok.
 Kanser ini jarang menyerang individu yang tidak merokok.

Walaupun sel kanser bersaiz kecil, kanser ini boleh membesar dengan pantas dan membentuk tumor yang besar. Tumor tersebut juga berupaya untuk merebak (metastasis) dengan pantas ke bahagian badan yang lain.

Kanser paru-paru sel kecil terdiri daripada dua tahap – tahap terhad dan tahap ekstensif. Kebanyakan doktor menggunakan sistem ini untuk menentukan rawatan yang bersesuaian dengan kanser yang pesakit hadapi.

Pesakit yang menghidap kanser paru-paru sel kecil yang masih belum merebak, peratusan untuk pesakit tersebut terus hidup dalam masa 5 tahun ialah 27%. Pesakit yang menghidap kanser paru-paru yang telah merebak pula mempunyai peratusan yang lebih rendah iaitu 16%.

Walau bagaimanapun, masih ada harapan bagi pesakit kanser paru-paru untuk hidup lebih lama daripada jangkaan. Ada pesakit yang terus hidup bertahun-tahun lamanya selepas
diagnosis.

1.
Tahap terhad (
limited stage
):

Kanser paru-paru tahap terhad bermaksud kanser tersebut masih lagi berada pada sebelah bahagian paru-paru. 1 daripada 3 pesakit yang didiagnos dengan SCLC menghidap kanser tahap terhad.

Pesakit yang menghidap kanser ini boleh dirawat dengan terapi radiasi kerana bahagian yang dijangkiti kanser terletak pada satu sisi sahaja.

Rawatan seperti kemoterapi dan terapi radiasi boleh dilakukan untuk melawan kanser je
nis ini.

2.
Tahap ekstensif (
extensive stage
):

2 daripada 3 pesakit yang menghidap penyakit kanser paru paru jenis SCLC sudah mencapai tahap ekstensif ketika mereka didiagnos. Kanser sudah mencapai tahap ekstensif apabila kanser telahpun merebak ke seluruh paru-paru ataupun ke organ yang lain.

Pesakit yang menghidap kanser paru-paru tahap ekstensif tidak akan mem
peroleh sebarang manfaat daripada rawatan melainkan untuk mengawal kanser daripada terus merebak.

Oleh itu, doktor selalunya akan mencadangkan
kemoterapi
 kepada pesakit untuk mengawal kanser tersebut.

Kesimpulan

Kanser paru-paru
sukar untuk dirawat
 kerana ia selalunya dikesan pada tahap yang terakhir. Oleh itu, penting untuk pesakit sentiasa peka dengan
simptom-simptom
 seperti:

Batuk yang tidak sembuh

Batuk berdarah

Sering sesak nafas

Sakit dada

Suara jadi garau

Berat badan susut mendadak

Sakit tulang

Pening kepala

Jika anda
mengalami simptom
 di atas dalam jangkamasa yang lama, anda perlu berjumpa doktor secepat mungkin. Penyakit kanser paru-paru, tidak kiralah jenis apa pun lebih mudah untuk diubati ketika ia masih berada pada tahap yang redah.

Berhenti merokok bukanlah perkara yang mudah, namun anda pasti dapat lakukannya dengan bantuan pihak yang lebih pakar.

Ini kerana doktor boleh mencadangkan strategi yang bersesuaian jika anda ingin berhenti merokok. Sekaligus risiko kanser paru-paru akan turun dengan mendadak sejurus sahaja anda berhenti daripada tabiat yang tidak sihat ini.


Panduan Memilih Cermin Mata Anak

Masalah rabun dalam kalangan kanak-kanak bukanlah suatu perkara baru di zaman teknologi ini. Tidak kiralah jika anak anda mengalami masalah rabun dekat ataupun rabun jauh, anda masih perlu mendapatkan cermin mata untuk mereka. Jika anda berlengah, dikhuatiri gangguan penglihatan anak anda akan menjadi bertambah teruk. Pun begitu, bukan semua kanak-kanak selesa mengenakan cermin mata. Bagi membantu anda memilih cermin mata yang sesuai untuk kanak-kanak, ikuti panduan yang disediakan di bawah:

Pilih bingkai yang sesuai

Pilih saiz bingkai yang sesuai dengan muka anak anda bagi mengurangkan ketebalan kanta setelah kaca mata siap. Jika anak anda mengalami prekripsi tinggi, kanta yang akan digunakan adalah tebal. Justeru itu, bingkai yang besar akan menyebabkan ketebalan kanta bertambah sekaligus menyebabkan ketidakselesaan kepada kanak-kanak akibat kanta yang berat.

Jenis bingkai juga memainkan peranan bagi memastikan keselesaan dan ketahanan kaca mata. Selain itu, pilih bingkai yang terletak kemas pada batang hidung supaya kanak-kanak tidak akan berasa rimas semasa memakai kaca mata.

Minta pendapat anak anda

Biarkan anak anda memilih bingkai yang digemari kerana mereka yang akan memakai kaca mata tersebut. Namun, anda juga boleh memberikan pendapat jika mendapati kaca mata yang dipilih tidak bersesuaian.

Pilih kanta yang tahan lasak

Selain bingkai, pemilihan kanta juga perlu dibuat dengan betul. Kanta yang baik perlulah mempunyai daya ketahanan yang tinggi, ringan dan mempunyai perlindungan uv. Alang-alang memilih cermin mata, sudah tentu anda inginkan yang terbaik untuk anak anda.

Beli dengan jaminan

Menjadi tabiat kanak-kanak bersifat lasak dan lincah. Justeru itu, pastikan kanta dan bingkai mempunyai jaminan semasa membeli kaca mata. Jika anda memilih kanta anti pecah, anda perlu dapatkan perakuan jaminan daripada kedai tersebut.

Pertimbangkan dua kaca mata

Kanak-kanak yang mengalami preskripsi tinggi perlu disediakan kaca mata tambahan kerana dikhuatiri kaca mata utamanya akan hilang atau pecah. Aktiviti harian mereka akan terganggu tanpa kaca mata. Anda mungkin boleh pertimbangkan untuk membeli sepasang kaca mata lasak untuk aktiviti luarnya dan sepasang lagi untuk belajar.

Hello Health Group
 tidak menyediakan nasihat perubatan, diagnosis, atau rawatan.


6 Sebab Mengapa Anda Perlu Tidur Telanjang, #5 Itu Pasti Buat Tersenyum!

Mungkin, ramai di antara kita pernah mendengar frasa “tidur telanjang”. Ia mungkin merupakan sesuatu yang pelik bagi orang Asia tetapi perkara yang biasa bagi orang Barat. Berikut adalah beberapa faedah yang mungkin anda tidak pernah mendengar sebelum ini mengenai tidur telanjang.

Manfaat Tidur Telanjang

Merangsang Kehidupan Cinta Anda

Orang yang tidur tanpa pakaian lebih cenderung untuk menjadi gembira dalam kehidupan cintanya menurut satu kajian ke atas 1,000 orang dewasa British oleh syarikat cadar baru-baru ini. Ini bukanlah sesuatu yang pelik, tetapi 57% daripada mereka yang tidur telanjang gembira dengan hubungan mereka.

Meningkatkan Kualiti Tidur

Untuk mendapatkan
rasa mengantuk
, suhu badan teras anda perlu turun sebanyak kira-kira setengah darjah. Untuk kekal dalam keadaan tidur, suhu badan yang disyorkan perlu ditetapkan. Jika tidak otak anda masih sedar untuk melihat mengapa badan anda begitu panas.

Manfaat tidur telanjang adalah membuatkan badan anda lebih cepat sejuk, dan untuk
 mengekalkan suhu badan
yang lebih rendah yang ingin dicapai oleh otak.

Tidur yang terganggu disebabkan suhu yang terlalu panas tidak tidak semestinya menyebabkan anda mendapat kurang tidur secara keseluruhan, tetapi ia membuatkan anda kurang mendapat tidur yang dalam dan merehatkan yang sangat penting untuk penyatuan memori dan pemulihan sel.

Oleh itu, pertimbangkan untuk membalut diri anda dalam selimut, terutamanya jika pasangan anda tidur di atas katil bersama-sama dengan anda. Anda akan mempunyai sumber haba yang baik hanya sejengkal dari anda; anda boleh gunakannya apabila memerlukan haba dan boleh membuangnya jika sudah panas dan berpeluh.

Mengurangkan Tekanan Darah

Berbaring di katil bersebelahan dengan pasangan anda, tanpa pakaian, didapati dapat merangsang rembesan oxytocin, sejenis hormon yang terbukti mempunyai banyak manfaat kesihatan.

Sentuhan kulit yang memberikan impuls ke otak, menyebabkan pembebasan oxytocin, yang mempunyai kesan pertahanan pada jantung, seperti mengurangkan tekanan darah,
meningkatkan sistem imun
 dan mengurangkan keresahan.

Ia boleh membantu kulit anda

Ia memberi ruang kepada badan anda untuk bernafas. Bahagian sulit, ketiak, dan kaki anda tertutup sepanjang hari dan sentiasa dilindungi dengan pakaian.

Berikan bahagian tersebut peluang untuk bernafas. Ini boleh mengurangkan
risiko penyakit kulit
, seperti penyakit kaki atlet, yang disebabkan oleh kulit yang basah dan tertutup.

Membuatkan organ seks anda lebih baik

Bagi lelaki, tidur yang lebih sejuk membenarkan testis anda untuk kekal pada suhu yang lebih sejuk. Ini membuatkan sperma anda sistem reproduktif anda berfungsi dengan sihat. Bagi wanita, keadaan tidur yang palang dan lebih sejuk boleh membantu menghentikan jangkitan yis.

 Ia tumbuh dengan mudah dalam keadaan panas dan lembap. Jadi, apabila keadaan menjadi lebih sejuk dan kering, pertumbuhan yis dapat dihentikan.

Lebih mudah

Apabila anda tidak perlu fikirkan tentang pakaian,
tidur akan jadi lebih mudah.
 Anda tidak perlu untuk membeli baju tidur dan dapat menjimatkan wang. Lebih sedikit pakaian yang perlu dibersihkan walaupun perlu lebih kerap membersihkan cadar.

Namun, membersihkan cadar dengan lebih kerap bukanlah perkara yang susah. Sebaliknya, membasuh baju tidur lebih melecehkan.


Perkara Yang Perlu Dielakkan Wanita Semasa Datang Bulan

Kebanyakan wanita akan mengalami kesakitan pada fizikal dan gangguan pada emosi ketika datang bulan. Lagipun, terdapat beberapa tabiat yang sebenarnya akan mengeruhkan lagi keadaan ini. Ikuti artikel ini untuk mengetahui perkara yang perlu dielakkan wanita semasa datang bulan.

Semasa datang bulan, elakkan perkara berikut:

#1. Makan makanan bergaram

Semasa datang bulan, kebanyakan wanita akan mengalami masalah mengekalkan cecair dalam badan. Makanan bergaram pula akan menyebabkan dehidrasi. Ini bermakna makan makanan bergaram ketika datang bulan akan mengakibatkan rasa seperti kembung perut. Oleh itu, anda perlu mengurangkan makanan bergaram untuk mengelakkannya. Untuk melegakan rasa ini pula, minum lebih banyak air untuk mengeluarkan sodium dalam badan.

#2. Minum minuman berkafein

Pakar berpendapat bahawa mengambil minuman berkafein ketika datang bulan akan mengakibatkan rasa sakit pada payudara. Secara saintifik pula, kafein akan menghalang GABA di dalam otak yang seterusnya akan menyebabkan kegelisahan, peningkatan kadar degupan jantung serta pelbagai lagi sindrom yang serius. Sebaliknya, minum lebih banyak minuman seperti teh hijau.

#3. Mengambil produk tenusu

Ya, kalsium merupakan nutrien yang bagus jika diambil semasa datang bulan namun bukan semuanya. Asid aracidonik yang terdapat dalam susu, yogurt atau keju boleh mengakibatkan kekejangan perut. Oleh itu, kurangkan pengambilan produk tenusu semasa datang bulan.

#4. Mencukur atau mencabut bulu

Mencukur atau mencabut bulu ketika datang bulan akan mendatangkan kesakitan yang sangat teruk. Ini kerana kadar estrogen anda pada ketika ini adalah sangat rendah lalu menyebabkan badan anda menjadi sangat sensitif. Dalam erti kata yang lain, setiap kesakitan fizikal semasa datang bulan akan menjadi lebih sakit berbanding sepatutnya.

#5. Tidak aktif

Menurut pakar, bermalasan sahaja ketika datang bulan adalah idea yang teruk. Aktiviti fizikal sebenarnya akan merembeskan endorfin yang mampu mengurangkan kesakitan pada bahagian bawah abdomen. Tidak aktif semasa hari datang bulan hanya akan menyebabkan kegelisahan dan gangguan emosi. Oleh itu, kekal aktif walaupun pada hari yang anda kurang gemari ini.

#6. Menggunakan tuala wanita yang sudah lama

Jika anda menggunakan tuala wanita yang sudah lama dibiarkan, mungkin akan berlaku onfeksi yang teruk. Kebersihan perlu dijaga terutamanya ketika tempoh datang bulan ini. Sebaiknya, anda perlu tukar tuala wanita mengikut saranan yang telah ditetapkan oleh pakar.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Bolehkah Kehamilan Terjadi Ketika Wanita Sedang Datang Bulan?

Bolehkah Perempuan Hamil sebelum Datang Haid Pertama?


Rasa 'Mabuk' Setiap Kali Berada Di Tempat Tinggi? Atasinya Dengan Cara Ini!

Definisi

Apa itu Mabuk Ketinggian?

Mabuk Ketinggian adalah keadaan kesihatan yang berlaku dengan orang yang berada dalam ketinggian yang tinggi seperti pendaki, pejalan kaki atau pelancong.

Permasalahan ketinggian akut (AMS) adalah
 keadaan yang paling biasa di antara penyakit berkaitan altitud
.

Apa risiko Mabuk Ketinggian?

Menurut statistik, separuh daripada kita, kedua-dua lelaki dan wanita, boleh mempunyai Mabuk Ketinggian, terutamanya jika berada pada ketinggian 2.400m ke atas.

Loya Ketinggian adalah lebih biasa di kalangan orang yang mempunyai masalah paru-paru dan pada orang yang sering hidup di kawasan yang mempunyai ketinggian yang sangat rendah
sehingga tidak biasa dengan keadaan udara
 dan tekanan di kawasan yang mempunyai kedudukan yang tinggi.

Simptom

Apa simptom Mabuk Ketinggian?

Gejala Mabuk Ketinggian boleh menjadi sakit kepala, loya, muntah-muntah, sesak nafas, sukar tidur, pening, keletihan.

Gejala-gejala ini biasanya berlangsung 6-48 jam selepas pendakian
.

Dalam beberapa kes yang jarang berlaku, Loya Ketinggian boleh menyebabkan cecair berkumpul di dalam otak dan paru-paru (edema pulmonari dan edema serebrum), menyebabkan gejala yang lebih teruk seperti:

Dengar bunyi seperti bunyi kertas menjadi periuk kera apabila bernafas;

Sesak nafas yang teruk
;

Batuk cecair merah jambu, menggelegak;

Kecuaian dan kesukaran berjalan kaki;

Kekeliruan dan boleh membawa kepada kehilangan kesedaran.

Gejala-gejala ini menunjukkan status pesakit adalah sangat kritikal dan memerlukan bantuan perubatan segera.

Mungkin ada gejala-gejala lain tidak disebut. Jika anda mempunyai sebarang persoalan mengenai tanda-tanda ini, silalah berjumpa dengan doktor.

Bila saya harus berjumpa doktor?

Loya Ketinggian hilang apabila anda membiasakan diri dengan ketinggian atau apabila anda bergerak kembali ke bawah ke tempat yang lebih rendah.

Walau bagaimanapun, jika gejala-gejala ini muncul
edema paru-paru yang teruk
 dan edema serebrum, pesakit memerlukan pertolongan kecemasan segera.

Punca

Apa Punca Mabuk Ketinggian?

Di kawasan tanah tinggi, tahap oksigen dan tekanan udara akan lebih rendah.

Sementara itu, badan itu mempunyai daya ketahanan untuk menyesuaikan kadar
degupan jantung dan pernafasan lebih cepat
 untuk mengekalkan oksigen yang diperlukan untuk badan.

Jika anda mendaki terlalu cepat dalam masa yang singkat, badan anda tidak akan menyesuaikan diri dengan segera yang membawa kepada Loya Ketinggian.

Faktor Risiko

Apa faktor risiko Mabuk Ketinggian?

Faktor-faktor yang boleh menyebabkan anda meningkatkan risiko Loya Ketinggian termasuk:

Umur: orang muda mudah dipengaruhi oleh Loya Ketinggian.

Habitat: jika anda tinggal di kawasan rendah seperti tempat biasa atau berhampiran laut dan tidak pernah pergi ke gunung.

Keadaan kesihatan anda tidak baik.

Anda pernah mengalami penyakit paru-paru
.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Mabuk Ketinggian didiagnosis?

Doktor anda boleh mendiagnosis Loya Ketinggian berdasarkan sejarah kesihatan ke tempat-tempat yang tinggi dan pemeriksaan klinikal gejala.

K
hususnya, doktor boleh menggunakan stetoskop untuk mengesan bunyi seperti retak dalam paru-paru yang boleh menjadi tanda tumpahan cecair paru-paru.

Doktor anda juga boleh bertanya beberapa ujian lain seperti:

Ujian darah;

CT scan;

X-ray.

Bagaimana pesakit Mabuk Ketinggian dirawat?

Rawatan bergantung kepada tahap ketinggian dan kadar komplikasi keadaan.

Biasanya yang pertama, pesakit perlu dibawa untuk ketinggian yang lebih rendah dengan cepat dan proses menyelamat dimulakan dengan terapi oksigen seawal yang mungkin.

Kemudian, gejala biasanya hilang selepas 1-3 hari rehat.

Selain itu,
parasetamol atau aspirin juga boleh merawat gejala yang ringan
.

Ubat-ubatan seperti cetazolamide dan nifedipine diberikan untuk gejala yang lebih teruk.

Jika pesakit muncul simptom edema serebrum yang disebabkan oleh ketinggian, anda perlu segera membawa mereka ke ketinggian yang tinggi dan melakukan terapi oksigen rendah, maka dexamethasone (steroid a) digunakan, untuk membantu mencegah kerosakan saraf bagi mengelakkan serius dan kematian.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Mabuk Ketinggian?

Gaya hidup berikut dan rawatan di rumah mungkin membantu anda menghadapi Loya Ketinggian:

Anda tidak perlu pergi ke kawasan tanah tinggi secara langsung, ia mungkin mengambil masa 2-4 hari untuk tubuh untuk menyesuaikan diri.

Sebelum pergi ke tempat dengan ketinggian tinggi
, anda perlu berjumpa dengan doktor anda untuk arahan mengenai apa ubat yang sepatutnya digunakan untuk mencegah Mabuk Ketinggian. Anda perlu mengambil acetazolamide sebelum mendaki dan terus menggunakan sehingga tiba di atas puncak. Walau bagaimanapun, apabila mengambil ubat ini, anda mungkin mengalami kesan sampingan seperti loya, bibir kebas, jari kebas dan jari kaki.

Berehat secukupnya.

Minum banyak air
 dan meningkatkan jumlah karbohidrat dalam badan untuk mengurangkan kesan penyakit Mabuk Ketinggian.

Apabila anda berada di altitud tinggi, bergerak secepat mungkin untuk meletakkan risiko lebih rendah jika anda menghadapi gejala neurologi atau kesukaran bernafas.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Nak Pecahkan Air Ketuban Sebab Tak Sabar Tunggu Bayi Lahir? BAHAYA, Mama Jangan Buat Ini!

 sendKontraksi tidak berlaku sedangkan waktu jangkaan bersalin sudah tiba dan anda terfikir untuk
pecahkan air ketuban sendiri
 di rumah? Sabar…apa kata baca penjelasan ini dahulu.

Untuk mendapatkan lebih banyak info tentang Kehamilan, sila dapatkannya
di sini.

Selamat ke pecahkan air ketuban sendiri di rumah?

Apabila waktu jangkaan bersalin sudah tiba tetapi anda masih tidak mengalami sebarang kontraksi, pastinya ia situasi yang membimbangkan anda.

Pelbagai cara sudah anda lakukan untuk mempercepatkan proses bersalin
. Tetapi masih tidak menunjukkan sebarang hasil.

Hmmm…bagaimana pula kalau anda cuba untuk memecahkan air ketuban sendiri?

Seorang wanita boleh memecahkan air ketubannya dengan bantuan doktor. Namun untuk pecahkan air ketuban sendiri di rumah adalah 1 tindakan yang berbahaya.

Pecahkan air ketuban sendiri di rumah undang bahaya

Tidak ada kaedah yang dapat dibuktikan sebagai cara yang selamat untuk seorang wanita hamil memecahkan air ketubannya sendiri di rumah. Malahan ia dianggap 1 perkara yang berbahaya. Mengapa?

Ini kerana jika anda pecahkan air ketuban sendiri di rumah tanpa pengawasan doktor, ia boleh menjadi 1 tindakan yang berbahaya.

Ini terutamanya jika air ketuban pecah sebelum
proses kelahiran
 semula jadi atau sebelum proses perkembangan bayi berkembang sepenuhnya.

Biasanya dalam proses kelahiran semula jadi, air ketuban akan pecah apabila kepala bayi memberikan tekanan kepada kantung amniotik. Keadaan ini akan menyebabkan ia akan pecah.

Ia adalah 1 situasi yang tidak boleh dijangka. Anda mungkin sedang melakukan pekerjaan, sedang makan, berbaring atau sedang berjalan-jalan di pusat beli-belah.

Apabila air ketuban pecah secara sendiri, anda akan menyedarinya apabila berlaku semburan air atau keluarnya air dari faraj.

Menggunakan sebarang instrumen tiruan untuk pecahkan air ketuban sendiri adalah amat berbahaya. Ia boleh menyebabkan kemasukan bakteria dan mengakibatkan berlakunya jangkitan.

Malahan jika anda cuba memecahkan kantung amniotik secara sendiri, ia berisiko mengakibatkan kecederaan kepada bayi.

Bersalin tempoh 24 jam selepas pecahkan air ketuban

Sekiranya air ketuban sudah pecah atau mungkin dipecahkan dengan bantuan doktor, proses bersalin harus dilakukan dalam tempoh antara 12 hingga 24 jam.

Sekiranya selepas tempoh itu, anda masih tidak bersalin,
doktor mungkin akan mencadangkan kaedah pembedahan Caesarean
 bagi memastikan keselamatan ibu dan bayi.

Keputusan ini perlu diambil kerana bakteria akan mudah memasuki uterus atau rahim selepas
air ketuban pecah
, sekali gus meningkatkan risiko jangkitan.

Jika keadaan tersebut berlaku, komplikasi kritikal boleh terjadi k
epada ibu dan bayi. Ia juga mungkin boleh menyukarkan proses kelahiran.

Bolehkah doktor bantu pecahkan air ketuban?

Dalam sesetengah keadaan, doktor boleh membantu memecahkan air ketuban tersebut melalui prosedur yang dipanggil amniotomi.

Satu alat akan dimasukkan melalui faraj dan digunakan secara perlahan-lahan untuk memecahkan kantung amniotik.

Sebelum prosedur itu dilakukan, doktor akan memastikan kepala bayi di bawah (berhampiran pintu rahim) dan prosedur tersebut selamat untuk ibu dan juga bayi.

Amniotomi adalah 1 prosedur alternatif yang selamat. Walau bagaimanapun, prosedur pecahkan air ketuban sendiri ini tidak disarankan untuk dilakukan kepada semua wanita hamil yang hampir dengan jangkaan bersalin.

American College of Obstetricians and Gynecologists
 (ACOG) mencadangkan agar prosedur tersebut tidak dilakukan jika
proses kelahiran berjalan normal dan bayi berada dalam keadaan sihat.

Bagaim
ana untuk mengetahui bahawa air ketuban pecah?

Pengalaman berdepan situasi air ketuban pecah pastinya berbeza bagi setiap individu wanita yang dalam jangkaan bersalin, iaitu tempoh kehamilan ke-39 hingga 40.

Ada sesetengahnya akan berasa seperti letupan kecil sebelum air mengalir daripada faraj. Terdapat juga ibu hamil yang berdepan kelembapan berlebihan pada seluar dalam.

Keadaan ini adakalanya menyebabkan timbulnya tanda tanya,
 sama ada ia adalah cecair yang dikeluarkan faraj atau air kencing
.

Bagi membezakan kedua-dua keadaan tersebut dan cecair amniotik, pertimbangkan mengenai warna dan baunya.

Cecair amniotik tidak akan berbau seperti air kencing. Ia cenderung tidak berbau atau mungkin mempunyai bau manis. Ada wanita mengatakan baunya seakan klorin atau air mani.

Warna bagi cecair amniotik biasanya pucat, manakala lendiran yang dikeluarkan faraj akan berwarna putih dan cair.

Baca juga:

Cara mudah untuk mengenal pasti sama ada ia air ketuban atau tidak adalah dengan berdiri. Jika air lebih banyak mengalir semasa berdiri, ia petanda kantung amniotik anda sudah pecah.

Sekiranya masih terdapat cecair yang mengalir keluar dari masa ke masa, berbanding hanya keluar dalam 1 masa, ia adalah cecair amniotik.

1 perkara penting,
air ketuban
 yang pecah tidak akan menyebabkan sebarang kesakitan. Jika anda masih ragu, anda boleh menghubungi doktor atau melakukan pemeriksaan di hospital.

Sentiasa bertenang

Untuk bersalin secara normal, air ketuban perlu dipecahkan. Kebanyakan masa ia berlaku secara spontan. Namun, ada masanya bantuan doktor diperlukan untuk memecahkan membran tersebut.

Walau apa pun,
penting
untuk ibu hamil
 kekal bertenang dan melakukan pemeriksaan pranatal seperti yang dijadualkan.
Semoga proses kelahiran anda akan berjalan lancar.


Hati-Hati Jika Anak Sakit Tekak Lebih 3 Hari Dan Demam Melebihi 38.3°C, Ini Sebabnya!

Jika anak demam panas dengan suhu melebihi 38.3°C dan mengalami sakit tekak selama lebih 3 hari, sila dapatkan pemeriksaan doktor kerana ia mungkin boleh menyebabkan demam reumatik jika tidak dirawat dengan betul.

Persoalannya,
apa itu demam reumatik
 dan kaitannya dengan sakit tekak? Bagi mendapatkan penjelasan lanjut, teruskan pembacaan anda.

Anak demam panas berserta sakit tekak

Sakit tekak ialah simptom yang sangat kerap berlaku dalam
kalangan kanak-kanak
 mahupun dewasa.

Dalam kebanyakan kes, ia berpunca daripada jangkitan virus yang tidak memerlukan
preskripsi antibiotik
 daripada doktor, cukup sekadar mengawal dan mengelak anak demam panas, selain mendapatkan nutrien serta air yang mencukupi.

Namun dalam kes tertentu, sakit tekak mungkin disebabkan oleh jangkitan bakteria. Secara amnya, jangkitan bakteria memberikan simptom yang lebih serius.

Rasa sakit dan letih yang dialami lebih teruk dan suhu badan adalah lebih tinggi, kebiasaannya 38.3°C (101°F) dan ke atas. Ia memerlukan
rawatan antibiotik
 untuk memastikan pesakit boleh sembuh dengan sempurna tanpa sebarang komplikasi.

Jangkitan bakteria
streptococcus
kumpulan A berisiko membawa kepada demam reumatik

Antara bakteria yang menyebabkan jangkitan pada tekak (faringitis) ialah
streptococcus
dalam kumpulan A. Seperti bakteria lain, simptom kebiasaannya lebih teruk berbanding virus.

Namun, apa yang lebih membimbangkan ialah
komplikasi selepas jangkitan
 tersebut iaitu demam reumatik.

Bakteria
streptococcus
dari kumpulan A mengandungi protein yang sama seperti beberapa tisu tertentu dalam badan. Apabila jangkitan berlaku, badan akan menghasilkan antibodi untuk melawan bakteria tersebut.

Disebabkan persamaan yang ada pada protein di dalam bakteria tersebut, antibodi yang dihasilkan akan turut menyerang tisu badan yang menyerupainya termasuk jantung, sendi, otak, dan kulit.

Rawatan antibiotik mampu mencegahnya

Satu-satunya
cara untuk mengelakkan demam
 selepas jangkitan
bakteria
streptococcus

kumpulan A ialah melalui rawatan antibiotik. Walaupun tidak semua individu yang dijangkiti akan mendapat demam reumatik, pencegahan harus dilakukan.

Antibiotik yang digunakan ialah penicillin atau amoxicillin. Bagi kanak-kanak yang mempunyai alahan terhadapnya, antibiotik lain boleh dijadikan sebagai alternatif termasuk azithromycin, cephalosporin, clarithromycin, dan clindamycin.

Pastikan
antibiotik yang dipreskripsi
 oleh doktor dihabiskan mengikut dos dan tempoh waktunya.

Antara
komplikasi demam reumatik
 ialah menyebabkan gangguan pada fungsi jantung seumur hidup. Oleh itu, jangan abaikan simptom anak anda!


Gara-Gara PKP, Suami Isteri Lebih Giat Bersetubuh! Tapi Ia Boleh Sebar COVID-19?

Untuk mendapatkan lebih banyak info tentang coronavirus di Malaysia, sila dapatkannya di sini.

Seperti yang kita semua sudah sedia maklum, dunia kini sedang berhadapan dengan pandemik wabak COVID-19 yang sangat teruk dan negara kita juga tidak terkecuali.

Berikut merupakan statistik terkini mengenai penularan virus korona baharu di Malaysia:

[covid_19]

Berbagai-bagai mitos mengenai wabak COVID-19 ini telah tersebar di media sosial dan media masa.

Ada yang mengatakan ia boleh dibunuh dengan air panas, alkohol
 dan macam-macam jenis makanan.

Artikel berkaitan:

Selain itu, timbul juga banyak cerita mengenai cara ia tersebar.

Meskipun sudah jelas
 ia boleh berpindah dari manusia ke manusia melalui udara, titisan dan sentuhan,
 namun terdapat pelbagai lagi anggapan lain.

Terbaharu, telah timbul cakap-cakap yang mengatakan hubungan sex masa pkp boleh menyebarkan jangkitan virus korona baharu ini antara individu.

Adakah ia benar? Mari kita sama-sama bongkarkan jawapannya!

Wad bersalin penuh 9 bulan selepas tempoh kuarantin COVID-19?

Disebabkan penularan wabak COVID-19 di Malaysia telah memasuki gelombang kedua, Perdana Menteri Malaysia telah mengeluarkan Perintah Kawalan Pergerakan (PKP) dalam usaha membendungnya dari terus berleluasa.

Ekoran itu, orang awam diminta untuk kekal berada di rumah dan hanya keluar untuk urusan yang penting sahaja.

Hanya ketua keluarga yang dibenarkan keluar untuk membeli barangan keperluan harian serta ubatan.

Ramai yang berjenaka dengan mengatakan 9 bulan selepas tempoh PKP ini, wad bersalin akan penuh kerana suami isteri yang berkuarantin di rumah kerap melakukan seks masa pkp untuk mengisi waktu lapang mereka.

Baca juga:

Perintah Kawalan Pergerakan, Langkah Efektif Bendung Korona Virus Di Malaysia

Perintah Kawalan Pergerakan Buat Anda Resah & Gelisah? Ini 5 Cara Berkesan Atasinya

Kenyataan ini mungkin ada benarnya jika difikirkan secara logik akal.

Pun begitu, ada anggapan yang mengatakan seks masa pkp mungkin boleh sebarkan wabak COVID-19 tanpa kita sedari.

Adakah benar hubungan seks sebar virus korona baharu antara individu?

Bagaimana hubungan seks sebar virus korona baharu?

Persoalan ini sangat mengganggu fikiran setiap suami isteri di luar sana.

Adakah sex masa pkp boleh menyebarkan virus ini? Bagaimana dengan seks oral? Atau sekadar
foreplay
?

Menurut Kristin Englund, Pakar Penyakit Berjangkit di Cleveland Clinic, sehingga kini penyelidik masih mencari jawapan yang tepat untuk menjawab persoalan ini.

Jadi, beliau tidak dapat memberi kata putus sama ada cecair yang dikeluarkan dari alat kemaluan seperti air mazi atau mani boleh menyebarkan virus korona baharu ini atau tidak.

Namun, boleh dikatakan hubungan kelamin sangat berisiko tinggi untuk menyebarkan wabak COVID-19.

Ini kerana seks itu sendiri adalah satu perbuatan yang
memerlukan sentuhan atau kontak rapat antara individu
.

Aktiviti seperti bercium mulut sudah tentu akan memindahkan air liur antara individu.

Maka tidak hairanlah jika hubungan seks juga boleh menyebarkan virus korona baharu ini sesama manusia.

Jadi, adalah sangat penting untuk kalian benar-benar mengenali pasangan anda meskipun sudah berkahwin bertahun lamanya.

Pastikan mereka tidak terdedah dengan sebarang risiko jangkitan terlebih dahulu sebelum mengambil keputusan untuk bersenggama.

Suami isteri perlu pastikan pasangan bebas COVID-19

Hakikatnya, sex masa pkp sangat berisiko tinggi untuk menyebarkan virus korona baharu ini jika pasangan sudah terjangkiti.

Namun, janganlah ini dijadikan alasan anda untuk tidak lagi bersama pasangan pula ya?

Kalian masih lagi boleh menjalinkan hubungan intim asalkan pasangan anda:

Tidak menunjukkan sebarang simptom/gejala

Mematuhi Perintah Kawalan Pergerakan dan kekal berada di rumah

Mengamalkan jarak sosial 1 meter ketika berada di luar rumah

Mengamalkan kebersihan dengan kerap mencuci tangan menggunakan air, sabun dan
hand sanitizer

Telah mengunjungi klinik/hospital dan terbukti negatif COVID-19

Berikut adalah simptom & komplikasi virus COVID-19 yang kalian wajib tahu:

Jika anda dan pasangan melepasi setiap senarai semak di atas ini, maka kalian berdua tidak perlu lagi risau untuk melakukan sex masa pkp

[mc4wp_form id=’115319″]

Seks masa pkp tiada masalah jika anda setia kepada pasangan

Kita sudah tahu sex masa pkp berisiko tinggi untuk menyebarkan wabak COVID-19 ini.

Namun, jika anda betul-betul mengenali pasangan anda, tiada masalah untuk terus buat.

Jadi, setialah kepada pasangan anda.

Ketahuilah bahawa seks bebas dengan banyak pasangan mungkin meninggikan risiko penularan wabak kerana anda mungkin tidak mengenali individu lain dengan sedalamnya.

Akhir kata, marilah kita sama-sama mengamalkan langkah kebersihan dan kesihatan yang dikeluarkan oleh Pertubuhan Kesihatan Dunia (WHO) dan Kementerian Kesihatan Malaysia (KKM)
dalam usaha membendung penularan wabak COVID-19 ini dari terus berleluasa
.

https://www.facebook.com/HelloDoktorMY/videos/636390957112360/

#HelloHealthGroup, #HelloDoktor, #HelloHealthCoronaVirus